
Referendûma derbarê guhertina 26 xalên Destûra Bingehîn bi encam bû: 

Tirkiyê got ERE, Kurdistanê BOYKOT kir 


Pirsgirêka 
Tirkiyê 
tunebûna 
De Klerkekî 

ye 

H evserokê KCD’ê 
Ehmed Turk van 
rojan serdana 
Başûrê Kurdistanê kir. 
Di hevpeyvînek ligel 
Rûdawê de, Turk behsa 
serdana xwe û rewşa 
Bakur kir û got ku pirs- 
girêka Tirkiyê tune- 
bûna siyasetmedarên 
bi cesaret in. ^3 


v 

i i 


r ekşema borî, 30 salan 
piştî darbeya leşkerî ya 
12’ê îlona 1980’yî, û 
piştî pêvajoyek tije tewanbar- 
kirin û senaryoyên encamên 
serketin û serneketina refe- 
rendûma derbarê Destûra 
Bingehîn ya Tirkiyê de, 38 mi- 
lyon hemwelatî çûn ser san- 
doqan û ji sedî 58’ê wan 
dengê erê dan pêşniyarên 
AKP’yê yên guhertina 26 
xalan. Serketina referen- 
dûmê bû cihê kefxweşiya 
li nav û derveyî Tirkiyê. 

Li gelekbajarên Bakurê 
Kurdistanê jî, Kurd li 
gor banga BDP’ê ya boy- 
kotkirina referendûmê 
tevgeriyan û neçûn deng- 
danê. > 2 / 4/5 

Şampiyonêîraqê 

Kaptanê Tîma Fûtbolê ya 
Duhokê xwe li biheştê hîs 
dike ^15 

Markayên Kurdî 

Li Tirkiyê KurdFM û Cola- 
kurda qedexe ye, lê KURDl 
serbeste ^12 

Mestûre Xan 

Tosinê Reşîd behsa romana 
xwe ya li ser jiyana Mestûre 
Erdelanî dike >9 


Hun li cihê 
bûyerê ne 

Referendum bi encam bu, welatiyan biryara xwe dan: 


Li Kurdistanê xweserî, 
li Tirkiyê demokrasî 

Tirkiye çû ser sandoqan û di referendûmê de ji sedî 58'ê hemwelatiyan 
gotin ERÊ, ji sedî 42'an jî gotin NA. Li gelek bajarên Bakurê Kurdistanê, 
ku BDP'ê lê serdest e, piraniya dengdêran referendûm BOYKOT kirin 


Pêşencamên referendûmê li çend bajarên Kurdan 

Hilbijartina 2009 

Bajar 

Boykot (%) 

Erê/Na (%) 

Dengên DTP'ê (%) 

Colemêrg 

93 

93/7 

80 

Şirnex 

78 

89/10 

53 

Amed 

65 

95/5 

65 

Elîh 

73 

95/5 

59 

Mêrdîn 

57 

94/6 

36 

Wan 

59 

94/6 

53 

Idir 

59 

54/46 

39 

Dêrsim 

33 

20/80 

30 

Sêrt 

51 

96/4 

49 

Mûş 

46 

93/7 

37 

Agirî 

45 

96/4 

32 


Bawer Çem Amed 

Li Tirkiyê referendûma der- 
barê guhertina 26 xalên Makeqa- 
nûnê de bi dawî bû. Li 12 bajarên 
Bakurê Kurdistanê hejmareke 
zêde ya Kurdan bangewaziya 
BDP’ê ya boykotê guhdarî kir û 
neçûn ser sandoqan. Hevserokê 
BDP’ê Selahattin Demirtaş diyar 
kir ku Kurdan bi serkeftina boy- 
kotê, daxwaza xwe ya Xweseriya 
Kurdistanê aniye zimên. 

Li Tirkiyê referendûma Make- 
qanûnê di 12’ê îlonê de pêk hat. 
Li tevahiya Tirkiyê di encama hil- 
bijartinê de ji sedî 58 denê "Erê" 
û ji sedî 42 dengê "Na" derket. Li 
rojavayê Tirkiyê referendûm tenê 
di navbera du eniyan de pêk hat. 
Di eniya "Erê" de, AKP, Partiya 
Saadet, di eniya "Na" de CHP, 
MHP, EMEP, ODP, TKP cih digirt. 
Lê li Bakurê Kurdistanê referen- 
dûm tenê di navbera AKP û BDP’ê 
de çêbû. AKP’ê bi hemû hêza xwe 
xebata "Erê" û BDP’ê jî bi hemû 


hêza xwe xebata "Boykotê" me- 
şand. Di encama vê pêşbaziya de- 
mokratîk de, BDP li Amed, Êlih, 
Mêrdîn, Wan, Şirnex û Colemêrgê 
bi rêjeyeke pir bilind bi ser ket. 
BDP li 9 bajarên din ê Kurdistanê 
jî hêzeke mezin nîşan da û ji rê- 
jeya 22 heta 49’an kurd neçûn ser 
sandoqan û piştgirî dan BDP’ê. 
Piştî ku encamên hilbijartinê aş- 
kera bûn, bi hezaran Kurdistanî li 
ber avahiyên BDP’ê yên bajarên 
Kurdistanê kom bûn û pîrozbahî 
li dar xistin. Polîsan li hin bajaran, 
di dema pîrozbahiyan de, bi bom- 
beyên gazê mudaxaleyê girseyê 
kir û girse belav kir. 

AKP’ê hêvî dikir ku li Amedê 
hêza boykotê bişkêne û Osman 
Baydemîr jî li ser soza xwe bise- 
kine û îstifa bike. Lê AKP negi- 
hişte miradê xwe û di vê 
dengdanê de jî nekarî bighije ar- 
manca xwe ja lawazkirina BDP’ê. 
Lewre li Amedê ji sedî 65’ê Kur- 
dan neçûn ser sandoqê. Piştî hil- 
bijartinê rûkeniya Şaredar 


Osman Baydemir li pêş bû. Lewre 
li gundê Şêxkenka ku Baydemir lê 
jidayik bû, ji 892 hilbijêran tenê 
15 kes çûn ser sandoqan. Li 
gundê Baydemir rêjeya boykotê ji 
sedî 97 derket. 


Ji lojmanên leşkeran jî boy- 
kot derket 

Di hilbijartinê de yek ji tişta 
herî girîng jî rêjeya boykota ku ji 
Lojmanên Leşkerî ya Taxa Alayê 
li Amedê derket. Di van lojmanan 
de ji sedî 43’ê malbatên leşkeran 
neçûn ser sandoqê û ray navêtin. 
Li Dibistana Ferîtkoşka Fîskayayê 
jî ji sandoqan 90 rayên HADEP’ê 
yên di hilbijartina 1999’an de 
derketin. Li gorî agahiyên ku roj- 
nameya me Rûdawê bi dest xist, 
di sala 1999’an de li Fîskayayê 
hin sandoqên hilbijartinê hatibûn 
wendakirin û ev ray ên wê demê 
ne. Hin rêveberên AKP’ê ku agahî 
dan Rûdawê, diyar kirin ku hel- 


westa boykotê ya BDP’ê destê 
wan ên li Tirkiyê xurt kiriye û 
wiha axivîn: "Ger AKP û BDP di 
heman eniyê de biketana hilbijar- 
tinê, wê CHP û MHP li ser vê hev- 
kariyê polîtîka bimeşanda û 
bigota ‘oldar û PKK bûn hevkar û 
ew ê Tirkiyê parçe bikin’. Ji ber vê 
yekê ger bi BDP’ê re hevkariyek 
bihata kirin, wê AKP’ê li rojavayê 
Tirkiyê rayên pir mezin wenda 
bikira û ji dengdanê 'na’ derketa." 

.dT.3... 

"Xweseriya Demokratîk bi 
ser ket" 

Hevserokê BDP’ê Selahattîn 
Demîrtaş ku ji hin rojnamevanan 
û nûçegihanê Rûdawê re axivî, 
diyar kir ku di hilbijartinê de 
"Xweseriya Demokratîk a Kurdis- 
tanê” ji aliyê gelê Kurd ve hatiye 
qebûlkirin û ew ê hewl bidin ku 
xweseriyê bi hikûmetê bidin qe- 
bûlkirin. Demîrtaş da zanîn ku bi 
rêjeya mezin a boykotê, êdî li Tir- 


kiyê Kurd jî eniyeke hêzdar in û 
kesên ku hesabên xwe bikin divê 
Kurdan jî li ber çav bigrin. Demîr- 
taş wiha axivî: "Peyama herî gi- 
rîng a hilbijartinê ev e. Kurdan 
got; heke hûn zimanê kurdî nekin 
zimanê perwerdehiyê, eger hûn 
xweseriya me qebûl nekin, nas- 
name û hebûna me qebûl nekin, 
em jî ti qanûn û hilbijartinên we 
qebûl nakin. Ji ber vê yekê em 
bang li hikûmetê dikin zû destê 
xwe bigre û dest bi xebata make- 
qanûneke nû bike. Di vê qanûnê 
de divê hemû mafên Kurdan û 
yên netewe û rengên din bên nas- 
kirin. Ger makeqanûneke demo- 
kratîk bê avakirin, em ê weke 
BDP piştgirî bidin hikûmetê." De- 
mîrtaş bal kişand ku di 20’ê îlonê 
de dema "bêçalakiya" ku ji aliyê 
PKK’ê ve hatiye îlankirin diqede 
û xwest ku Serokwezîr Erdogan ji 
bo sekinandina şer, gavên berbi- 
çav ên demokratîk bavêje û Rê- 
berê PKK’ê Abdullah Ocalan jî 
weke muxatab bigre. ►4/5 



Fatma Savci Stockholm 

K urdên ku li Swêdê li herêma 
Dalarna dijîn, berî cejna Ra- 
mazanê çûn serî li mamosteyên 


Bo zarok cejnê pîroz bikin, 
destûr ji dibistanê xwestin 


zarokên xwe dan û ji bo wan des- 
tur xwestin. Nêzî bîst malbatên 
Kurd ên ku piraniya wan ji bajarê 
Mêrdînê ne û niha li herêma Da- 
larna, li bajarê Mora dijîn, roja 


erefeya cejna Ramazanê ji bo za- 
rokên wan roja cejnê li mal bimî- 
nin û bi hev re pîroz bikin, çun 
dibistanan û destura zarokên xwe 
xwestin. Malbatên Kurd di wê 
Hkrê de ne ku zarokên wan ji kev- 
neşopî û ededên civaka xwe dûr û 
biyan dimînin. 

Dayikek ji ya zarokan Zeynep 
Bozdogan, derbarê mijarê de ji 
Rûdawê re axifî û wiha got: "Zaro- 
kên me ji xwe pir ne civakî ne, ji 
ber ku dûrî welat mezin dibin, hi- 
nekî ji kultura xwe biyan in. Em 
naxwazin dûrî eded û kultura me 



mezin bibin û wek xerîbên civaka 
xwe bijîn. Loma em dixwazin 
bibin şahidê pîrozkirina cejnên 
netewî û olî." Bozdogan dibêje ku 
dema wan ji mamosteyan re go- 
tiye û destur xwestiye, mamoste- 
yan gelekî xweş pêşwaz kirine û 
maf dane wan. Bozdogan di der- 
barê pîrozkirina cejnê Remezanê 
jî wiha axifî: "Gelekî kêfa me tê ku 
em sibeha eydê hemî bi hev re taş- 
têya xwe bikin. Berî taştê zarok 
hemî hatin destê min û bavê xwe. 
Me eydaniya wan da û piştî taştê 
li erebeyê siwar kirin. Bêy ku em 
xeberê bidin malbatên din, min 
her pênc zarokên xwe, mal bi mal 
li malên Kurdan gerandin. Ew çûn 
eydiya mezinên xwe û silav li 
malên Kurdan kirin." 

Zarokek ê bi navê Adar jî di- 
bêje: "Gelekî xweş e ku em roja 
eydê neçin dibistanan, wê rojê dê 
û bavê me gelekî bikêf in, her tişt 
xweş e. Mêvanên me pir tên û her 
mala ku em diçinê, herkes şekir 
didine me. Gelekî baş e tişta ku dê 
û bavê me li Kurdistanê jiya ye, 
emjîbijîn." 

Zeynep Bozdogan gotinaxwe di- 
domîne û dibêje: "Zarokên me tenê 
rojên taybet ên Swêdiyan dijîn. Ji 
ber ku rojên me yên pîroz ne tatîl 
e, ew roj ji bo zarokên me jî nabe 
taybet. Em rojên Newrozan jî wan 
dibin şahiyên Newrozan ku qîmet 
û hebûna wê rojê bizanin." 

Hevserokê Kongreya Civaka Demokratîk, Ehmed Turk: 

Pirsgirêka Tirkiyê ew e ku kesekî 
weke De Klerk tê de dernakeve 


Rûdaw: Berî hatina we ya ji bo 
Kurdistanê, we ragihand ku hûn 
dixwazin pêşiyê Abdullah Gul û 
paşê Mam Celal bibînin. Gelo we 
ew dît? 

Ehmed Turk: Me civînek ji rêxisti- 
nên Kurdî re organîze kir, me got 
em ê piştî referendûma destûrê 
hewla dîtina Serkomarê Tirkiyê 
bidin, lê me got pêwîste berî her 
tiştî em serokên Kurd û rêxistinên 
Kurdan bibînin, ji bo ku ew hemû bi 
Tirkiyê re mijûlî dirêjedayîna aşitî 
û agirbestê bin. Piştî referendûmê 
û agirbestê em ê bikevin hewlda- 
nan ji bo dîtina Serokwezîr û Ser- 
komarê Tirkiyê. [...] Em dixwazin 
hemû partiyên Kurdî û hemû aşitîx- 
waz di wê demê de rola xwe ji bo 
aşitiyê bilîzin. Beriya hemûyan jî 
pêwîste Kurd ji bo aşitiyê xebateke 
zêde bikin, ev erkê hemû Kurdan e, 
ji wan jî Mam Celal ku îro Serko- 
marê îraqê ye û dikare li ser asta si- 
yasî û dîplomatîk kar ji bo wê yekê 
bike. Herwiha Serokê Herêma Fe- 
deral a Kurdistanê kek Mesûd Bar- 
zanî jî dikare ji bo aşitiyê bixebite. 


Piştî konferansa netewî 
wê dengê Kurdan li hemû 
cîhanê bêtir bi tesîr be 


Hûn doh bi Mam Celal re rûniş- 

tin, we çi daxwazî ji wî kir? 

Xaleke here giring ji me re ew e 
ku ev agirbest bibe agirbesteke 
dualî û nemîne yekalî, ji ber ku eger 
agirbest yekalî be sûda wê tune. Bi 
biryara yekalî pirsgirêk çareser 
nabe. Xala duyemîn jî ew e ku em li 
ser konferanseke netewî radiwes- 
tin ku gotûbêjeke navxweyîya Kur- 
dan dirust bibe. Ew konferans ne ji 
bo wê yekê ye ku em bêjin bila her 
çar parçeyên Kurdistanê bibin yek, 
lê ji bo wê yekê ye ku em bizanin 
weke çar parçeyên Kurdistanê em 
dikarin çi pêngaveke din ji bo aşi- 
tiyê bavêjin û daxwaziyên aşitiyane 
yên Kurdan çi ne. Dema ew danûs- 
tana navxweyî di navbera Kurdan 
de dirust bibe û maf û daxwaziyên 
Kurdan ji hemû aliyekî ve bi yek 
deng û şêwe bên daxwazkirin, wê 
tesîra wê yekê li ser dewletan û 
hemû cîhanê jî hebe. 


5'ê vê mehê şandeke KCD û DTP serdana Başûrê Kurdistanê kirin. 
Roja paştir Serokê Şandê, Ehmed Turk, di hevpeyvîneke ligel Rû- 
dawê de ragihand ku ew dixwazin agirbesta yekalî ya ku PKK'ê di 
13'ê meha borî de ji bo 40 rojan ragihandibû, bê dirêjkirin, ji bo ku 
ew hêncet jî ji Serokwezîrê Tirkiyê re nemîne ku ji ber referen- 
dûma li ser destûrê wan nekarî ti gavan bavêjin. Lê kuştina 9 gerîl- 
layên PKK'ê li Geverê wan hewldanan zehmetir dikin 



Hevserokên KCD’ê, Ehmed Turk û Aysel Tugluk, di gera xwe ya Başûrê Kurdistanê de serdana Talabanî jî kirin 


Em dixwazin Barzanî û 
Talebanî danûstanan 
digel Tirkiyê bikin ji bo ku 
bersiva agirbestê bide 


Yanî hûn dixwazin Barzanî û Ta- 
lebanî zextê bixin ser Tirkiyê, ji 
bo ku bersiva agirbestê bide û 
ew jî êrişên xwe rawestîne? 

Em nabêjin zext, lê di wê derbarê 
de danûstanan digel Tirkiyê bikin. 
Em dixwazin bi wê konferansê û 
hewldanên xwe wê yekê berçav 


bikin ku heta pirsgirêka kurd çare- 
ser nebe, demokrasî jî li Rojhilata 
Navîn peyda nabe. Bêdengbûna 
Kurdên Bakûr bandorê li hemû 
Kurdan dike, bi kurtî eger Bakûr 
bêdeng bibe, Başûr jî perîşan dibe, 
herwiha hewldanên Kurdan yên ji 
bo çareseriyeke aşitiyane jî gelek 
hêza xwe wenda dike. Aşitiya ligel 
Kurdan ji bo bihevre jiyana Kurd û 
Tirkan jî zêde giring e, ji ber ku em 
dibînin ku roj bi roj boçûnên Kurd 
û Tirkan ji hev dûr dikevin û kerb û 
kîn dikeve navbera herdu gelan. Pê- 
wîste em rê li ber wê yekê bigirin, 
ji ber ku xebata me ne ji bo lihev- 
xistin û rûbirûbûna gelan e, lê ji bo 
biratiya navbera gelan e. 

We got ku xaleke giring a danûs- 
tanên we digel serkirdên Başûr 
ew e ku ew hewl bidin ku Tir- 
kiye jî bersiva agirbestê bide. 
We dixwest hûn Nêçîrvan Bar- 
zanî jî bibînin, lê diyare ew ne li 
Kurdistanê ye. We çima xwest 
hûn wî bibînin, gelo daxwazi- 
yeke we ya taybetî di wê çarçevê 
de ji wî hebû? 

Em dixwazin danûstanan bi her 
Kurdekî re bikin. Cihê Nêçîrvan 
Barzanî jî di siyaseta Kurdî de di- 
yare û hemû kes dizane ku Nêçîr- 
van Barzanî kesekî zana ye. Ew 
demekê serokwezîr bû, li ser çare- 
seriya pirsgirêka Kurd bi şêweyekî 
aşitiyane bi rêya dîplomasî xwedî 
tesîr e, ji ber wê yekê dîtin û danûs- 
tana digel wan kesayetiyan ji bo ça- 
reseriya aşitiyane giring û pêwîst e. 


Em dixwazin peywendi- 


yên Herêma Kurdistanê û 
Tirkiyê ferehtir bibin, lê 
gel bizane ew peywendî li 
ser çi ne 


Tirsa Bakûrê Kurdistanê ji pey- 
wendiya Herêma Kurdistanê 
digel Tirkiyê hebû. Em dikarin 
bibêjin ku niha ew tirs nemaye, 
ji ber hûn daxwaz dikin ku ew 
peywendî ji bo serxistina hew- 
lên aşitiyane bên bikar anîn? 

Ew tirsa me nebû, lê gelê me di- 
bêje ew siyaset û peywendiya digei 
Tirkiyê bila bi şêweyekî vekirî be. 
Kurd dibêjin Mam Ceial û kek 
Mesûd serokên me jî ne, lê dema ew 
peywendiyê bi Tirkiyê re datînin, 
pêwîste em jî bizanin ew peywendî 
ii ser çi bingehê ye. Ev jî rast e. Lê 
ku ew peywendî veşartî bimînin, 
wê demê milet dibêje geio Başûrê 
Kurdistanê û Tirkiyê çi gotine û çi 
biryarek derxistine. Lewma em dix- 
wazin zelaiiyeke bêtir di wî warî de 
hebe, lê em dizanin ku ew kes bi sa- 
iane têkoşîn û zehmetiyeke mezin 
dikşînin. Em ne dijî wê yekê ne ku 
di navbera Herêma Kurdistanê û 
Tirkiyê de peywendiyên aborî û si- 
yasî hebin, lê em dixwazin firehtir jî 
bibin û di heman demê de em dix- 
wazin gel jî bizane ka ew peywendî 
bi çi mebestekê ne. 

We behsa konferansa netewî kir. 
Tê gotin ku li gor plana ku ji bo 
konferansê hatibû danîn wê nû- 
nerên welatên derdor û bi tay- 
betî yên Tirkiyê di konferansê 
de beşdar bibûye, ji bo ku li wir 
stratejiya aşitiyane ya çareseriya 


pirsgirêka Kurd li hemû beşên 
Kurdistanê bê diyarkirin. Lê ji 
ber ku di dawiyê de Tirkiye ji 
amadebûna di konferansê de 
poşman bû, loma hewla sazki- 
rina konferansê jî hat rawestan- 
din. Ew yek çawa bû? 

Bi rastî Dewleta Tirk bi mêjiyekî 
demokrasî temaşeyî pirsgirêka Kurd 
nake, ew hertim Kurdan ji xwe re 
weke astengî û gef dibîne. Eger wan 
bi mêjiyekî demokrasî û li gor binge- 
hên bratiya gelan temaşeyî Kurdan û 
pirsgirêka wan bikira, pirsgirêk ne- 
dima. Dewlet û Hikûmeta Tirkî berê 
siyaseta înkarkirina Kurdan û helan- 
dina wan dimeşand, wan hem gelê 
Tirk hember Kurdan xapandiye û 
hem Kurd jî weke giyandarekî nehez- 
kirî xistiye mêjiyê Tirkan. Loma eger 
ew îro bixwazin pêngavan jî bavêjin, 
ew nikarin wî wêneyî bi hêsanîji mê- 
jiyê Tirkan derxînin. Mînak: ji bo pro- 
sesa 'rêlêvebûna demokratîk' ku 
beriya niha bi jêr navê 'rêlêvebûna 
Kurd' de bû, piştî ku regezperistên 
Tirk li hember derketin, êdî navê wê 
kirin 'yekîtiya netewî'. Ji ber çi? Ji ber 
ku baweriya wan a bi demokrasiyê 
lawaz e û wiha difikirin ku eger Kurd 
bibinxwedî maf, dibe ku ji bo Tirkiyê 
zerermend be. Lê em wiha nabînin, 
em dibêjin eger demokrasî hebe û 
Kurd bigihîjin mafên xwe, wê demê 
di navbera gelan de yekîtiyeke bihêz 
dirust dibe. Eger Kurd bigihîjin 
mafên xwe, wê demokrasî ji bo gelê 
Tirk jî firehtir bibe. [...] 

Li Tirkiyê perwerdeyeke şovenî 
heye, hemû zarok û ciwanên Tir- 
kiyê li ser tirsa ji derdorê û gelên 
ne Tirk tên perwerdekirin... 


Rast e, lê ew perwerde ji aliyê hi- 
kûmetê ve tê meşandin. Gel ne şo- 
venîst e, polîtîkayê û sîstemê gel 
kiriye şoven. Vêca yên ku gel kirine 
şovenîst, îro nikarin ti tiştekî bi wan 
bidin qebûl kirin. 

Grûpên şovenîst yên tund li ba- 
jarên Tirkiyê dijî Kurdan serî 
hildane û dibêjin divê Kurd bar- 
kin û biçin. Lê di şerên dawî de 
me dît ku hin dayikên leşkerên 
kuştî amade nebûn silavê bidin 
fermandeyên leşkerî, yanî di nav 
gelê Tirk de jî xwestekeke aşi- 
tiyê dirust bûye. Lê ji tirsa jidest- 
dayîna dengan, di nav partiyên 
Tirkî de hîn jî cesareta çareser- 
kirina pirsgirêka Kurd dirust 
nebûye. 

Rast e, ji xwe kêmatî jî ew e. Eger 
di siyasetê de cesaret û azayetî tune 
be, mirov nikare pirsgirêkan çare- 
ser bike. Li pirsgirêka Apartheid 
(sîstema cudahiya nejadperistî) li 
Başûrê Afrîka binere: eger ku Fre- 
derik Willem de Klerk destê Nelson 
Mandela negirtiba, aşitî li wir dirust 
nedibû û regezperestiya li dijî reşan 
bi dawî nedibû. Eger Charles de Ga- 
ulle hember regezperestên Fransî 
helwest nîşan nedaba, pirsgirêka 
Cezayir çareser nedibû û herwiha li 
îrlanda jî. Lê pirsgirêk ew e ku heta 
niha siyaset û serkirdeyekî wiha bi 
cesaret li Tirkiyê dirust nebûye. 
Dema baweriya serokên partiyan bi 
demokrasiyê tune be, ew nikarin 
pirsgirêkan çareser bikin û bibin 
xwediyên wê cesaretê. [...] 


Eger baweriya Gul û Erdo- 
gan bi çareseriya pirsgi- 
rêka Kurd hebûya, 
cesareta wan jî dibû 


Tê gotin ku baweriya AbduIIah 
Gul û Recep Tayyip Erdogan bi 
çareseriya pirsgirêka Kurdan 
heye, lê ji tirsa jidestdayîna den- 
gan ew cesaret nakin û ditirsin. 
Nexêr ne wiha ye. Eger baweriya 
wan hebûya, cesareta wan jî dibû. Si- 
yaset wiha ye, eger baweriya te bi tiş- 
tekî hebe, cesareta te jî j êre peyda dibe. 

Baweriya te bi wê yekê heye ku 
eger agirbest bê dirêjkirin, wê 
Erdogan piştî referendûmê 
gavan bavêje? 

Bi rastî em naxwazin bê hêvî bin, 
lê dema em temaşe dikin em tiştekî 
nabînin. Lê em dixwazin ew hêncet 
jî nemîne ku bibêje piştî referen- 
dûmê dema agirbestê tenê 7 roj bû, 
min jî nekarî di wê dema kurt de tiş- 
tekî bikim, herwiha di dema kam- 
panya referendûmê de jî derfeta 
min nebû. Loma em ê wî çekî ji 
destê wî derxin û bila agirbest hi- 
nekî dirêjtir bibe. Ji ber wê yekê ez 
daxwaz dikim ku agirbest bê dirêj- 
kirin, lê ne ji ber ku baweriya min 
zêde pê heye. 

Bayram Ayaz 


Gelê Kurd sistema kemalîst red kir 


I ro referendûm çêbû. Guherînên destûrê 
bi sedî 58'an hat pejirandin. Dengê "na" ji 
sedî 42 ye. Bi encamên vê referendûmê Tir- 
kiye ji aliyê siyasî ve derbasê pêvajoyeke nû 
bû. Li Tirkiyê sibê, yanî roja 13'ê îlonê, êdî 
wê ne wekî roja 12'ê îlonê be. Tirkiye ket 
ser riyeke nû. Bi vê referendûmê çi li benda 
Tirkiyê ye, em bi çend xalan pêşkêş bikin. 

*Ji damezirandina Komara Tirkiyê vir de, 
dijayetiyekî xurt di nabeyna "navend û dor- 
ber" de (center-periphery contradiction) 
heye. Sistema kemalîst bi destê elîta burokra- 
siya leşkerî û sivîl ji navendê, yanî ji Enqerê, 
dihat birêvebirin. Wan nedixwest ku hêzên civakî, aborivan û siyaset- 
van ji derveyê Enqereyê, ji Anadoluyê di sistemê de beşdar bibin. Bi en- 
camên referendûmê ”navend“ê darbe xwar, "dorber" bihêz bû. 

* Dema darbeyên leşkerî bi dawî hat. Bandora oligarşiya milita- 
rist-kemalîst li ser siyasetê wê her biçe kêm bibe. 

*Sistema kemalîst qalibê sedsala borî êdî li Tirkiyê nayê. Pêdiviya 
guherîna sistemê aşkere bû. 

*Pêwistiya destûreka nû.yeka ku li bejin û bala Tirkiyê were, derket 
holê. Ji sibehê pê de êdî ti hêz nikare daxwaza destûreke nû red bike. Mi- 
jara hilbijartina meclisêya sala 2011 ’an wê çêkirina destûreka nû be. 

*Li gorî van encaman xelkê Tirk bûye du alî. Piraniya bijêrên baja- 
rên qeraxê Bahra Ege, Derya Navîn û herêma Trakyayê bi kemalîzmê 
û Tirkçîtiyê ve zeliqî man. Li Tirkiyê êdî bahsa peydabûna "Tirkên spî" 
tê kirin. Ev navlêkirin ji muqayeseya "spiyên Afrîqa Başûr"yên dema 
rejîma nîjadperest hatiye girtin. Tirkê Anadoluyê. 

* Bi van guherînan Tirkiye hinekî nêzîkî Yekitiya Ewrûpayê bû. 

* Ligor nexşeya ku di encamê referendûmê de derketiye holê, Tirkiye 
bûye sê beş: Qeraxên Tirkiyê, Anadoliya Navîn û Bakurê Kurdistanê. 

* Doza gelê Kurd bû mijara sereke. Kes êdîsiyasiyen jî hêza Kurdan 
nikare red bike. 

Li Bakurê Kurdistanê erê û boykot biserket! 

Ji aliyê doza gelê Kurd û tevgera welatparêz ve, vê referendûmê 
encamên dîrokî bi xwe re anî. 

Di referendûmê de erê û boykot biserket û di eslê xwe de gelê 
Kurd sistema kemalîst red kir. 

Li vê derê em encameka geiek balkêş pêşkêş bikin: Li bajarên 
Kurdistanê dengên "Na" ji sedî 5 heta 7 e. Eger em hejmara leşker, 
memûr û sîxurên dewletê li hêla me Kurdan bidin ber çavan, xelkê 
me dengê xwe wek "na" nedaye. Kurd bûbûn du alî. PKK/BDP'ê re- 
ferendûm boykot kirin. Kurdên din jî gotin "ne bes e, lê erê". Kurdên 
çûn ser sandoqê ji sedî 90'î zêdetir dengê erê dan. Helbet rola AKP'ê 
wê derkeve pêş tevgera welatparêza Kurd. Kurdên nav AKP'ê jî wê 
zêdetir li nasnameya xwe xwedî derkevin. Kurd divê êdî bi hevra 
destûreke nû daxwaz bikin. Yeka ku hebûna Kurdan û mafê wan 
qebûl bike. 


Êrîşa li dijî Birdal bi plan e 



Piştî êrişê hêzên ewlekariyê Birdal ji nav gengeşiyê derxistin û birin nexweşxanê 


Medya Deniz 

P arlamenterê BDP’ê yê Amedê 
Akin Birdal roja 10’ê îlonê li 
bajarê Bursayê, dema di mîtinga 
referendûmê de axifî, rastê êrîşa 
kesekî bi navê Bilgehan Şimşek 
hat. Birdal bi sivikahî birîndar 
bû, lê Kurdên ku Birdal guhdarî 
dikirin êrîş birin ser Şimşek û 
Birdal parastin. Parlamentera 
BDP’ê ya Stenbolê Sebahat Tun- 
cel, ku di bûyere de amadebû, ji 
Rûdawê re axivî û got: "Dibe ku 
ev êrîş bi organîze be û xuyaye ku 
ev kes em şopandine." 

Tuncel bal kişand ser helwesta 
kesê êrîşkar û bibîrxist ku ev kes 
dema nêzî Birdal dibe, dibêje ku 
ew polîsê sivîl e. Tuncel wiha 
got: "Diyar e ku ev bûyer bi niyet 
e, organîzekirî ye. Wek Waliyê 
Bursayê jî daxuyand ev kes roja 
2’yê îlonê di mîtînga Elîhê de jî 


hatiye dîtin. Ev jî tê wê wate ye 
ku vî kesî parlamenterên BDP’ê 
şopandiye. Gelo kî emir û pers- 
pektîf dide vî kesî? Ev kes li ser 
navê kê tevdigere? Dema xwe 
nêzî Birdal dike dibêje ‘ez polîs 
im.’ Kî ye ev kes?" 

Tuncel axaftina Waliyê Bur- 
sayê Şahabettin Harput a di de- 
barê parastinê de jî rexne kir û 
got ji wan nepirsîne da ku ew 
parastinê bixwazin an na: "Goti- 
nên walî ne rast in. Ji bo paras- 
tinê wan li me pêşniyazî nekirin. 
Divê em ji wan bipirsin: Kesekî 
wiha çawa dikare bi serê xwe 
here ser dikê, kêleka Birdal bise- 
kine? Kî cesaretê dide wî? Dix- 
wazin raya giştî bixapînin. Ji 
bûyeran Waliyê Bursayê û polîs 
berpirsiyar in." 

Tuncel êrîşên mehekî berê ên 
li navçeya Bursayê înegolê jî bi- 
bîrxist û destnîşan kir ku li Bur- 


sayê li dijî Kurdan êrîşên bi plan 
hene. Tuncel wiha axifî: "Kesên 
ku êrîşê Kurdan kirin û hatin 
binçavkirin, piştî çend rojan dîsa 
hatin berdan û bûn qehreman. 
Ev tişt bi plan in û encamên siya- 
seta AKP’ê ya neteweperest in.” 

Parlamentera Stenbolê Seba- 
hat Tuncel operasyonên leşkerî 
yên di dema agirbestê de li dijî 
gerillayên PKK’ê hatine kirin jî 
wek provokasyon binav kir. Tun- 
cel axaftina xwe wiha domand: 
"Li hemberê agirbesta PKK’ê 
operasyonan dikin, ev jî sexteka- 
riya Hikûmeta AKP’ê ye. Li dijî 
gelê Kurd êrîşên bi sîstem tên 
meşandin. Ji aliyekî ve êrîş dibin 
ser gel, li aliyekî ve êrîş dibin ser 
wekîlên gel û ji aliyekî ve êrîş 
dibin ser ewladên gel. Di nav du 
rojên dawî de zêdeyê 181 kes 
hatin binçavkirin. Ev jî dide xu- 
yakirin ku 12’ê îlonê didome." 


Rêxistinek di rapora xwe ya salane de dibêje: 


Maddeyên hoşber di girtîgehên Kurdistanê de jî hene 



Necîbe Mihemed Hewlêr 


L i gor serjimêriya dawî ya Rêve- 
biriya Giştî ya Çaksaziya Civakî 
heta 22’yê Tebaxa 2010’an di gir- 
tîgehên Herêma Kurdistanê de 
155 kesên kujiberbikaranînûba- 
zirganiya maddeyên hoşber hatine 


girtin, hene; 85 li Silêmaniyê, 38 li 
Hewlêrê û 32 li Duhokê, di nav 
wan de 5 jin jî hene. 

Rêvebirê Rêxistina îmkansaziya 
Ciwanên Kurdistanê, Şad Mihe- 
med, behsa rapora navborî ya sala 
2009’an dike û dibêje ku wan di 
raporê de encamên vê lêkolînê di- 


yarkirine. "Me destnîşan kiriye ku 
narkotîk diçe heta hundirê girtî- 
gehan û ji ber bazirganiya madde- 
yên hoşber hejmara bikarberan li 
girtîgehan zêde bûye." Şad Mihe- 
med diyar kir agahiyan wan li ser 
çend kesan hene ku li girtîgehê 
maddeyên hoşber bikar tînin: 
"Em didin dû doz û agahiyan, lê 
aliyên peywendîdar pir caran rê li 
ber me digrin û agahiyan piştrast 
nakin." 

Rêvebirê Giştî yê Çaksaziya Ci- 
vakî ser bi Wezareta Kar û Karûba- 
rên Civakî, Ehmed Necmeddîn jî ev 
tişt piştrast kir û got: "Gelek caran 
maddeyên hoşber hatine dîtin ku 
kesên cezakirî dixwazin bi rêya ke- 
sûkarên wan bidest bixin, wek 
mînak di destpêka meha borî de li 
Rêvebiriya Çaksaziya Mezinan a 


Silêmaniyê maddeyên hoşber 
digel jinekê hatin girtin ku dixwest 
bibe zindanê. Pir caran jî di girtî- 
gehan de bazirganî pêkhatiye." 

Kurdistan cîrana yek ji mezinti- 
rîn welatên bikarberên maddeyên 
hoşber e, ku ew jî Komara Îslamî 
ya îranê ye, narkotîk ji wê digihin 
Herêma Kurdistanê û pir caran ev 
madde ji aliyê hêzên ewlekariyê 
tên girtin. Sala borî li Silêmaniyê 
zêdeyî 2 kg tilyak, heşîş û krak gir- 
tin û di heşt mehên borî de jî nê- 
zîkî nîv kg hatine binçavkirin. 
Berpirsê Beşa Nehiştina Madde- 
yên Hoşber li Asayişa Giştî ya Silê- 
maniyê Celal Mîne Beg, ji bo 
Rûdawê diyar kir ku îsal 20 kes li 
ser bikarbirin û bazirganiya mad- 
deyên hoşber binçav kirine: "Şeş ji 
wan ku bikarber bûn, hatine meh- 


kumkirin, hinek jî li bin lêkolînê ne 
û yên din jî li benda dadgehkirinê 
ne." 

Herwiha li Hewlêrê di nav 8 
mehên borî de 20 kg eroîn û nîv kg 
tilyak û heşîş û maddeyên hoşber 
desteser kirine û 13 kes jî bi to- 
meta bikarbirin û bazirganiya 
maddeyên hoşber hatine girtin. 
Rêvebirê Beşa Nehiştina Madde- 
yên Hoşber li Asayişa Giştî ya 
Hewlêrê, Komîser Firset Dolemerî, 
ji bo Rûdawê got: "Me di sê mehên 
borî de grupeke 5 kesî tevî 20 kg 
eroîn girtin." 

Pispora warê çavdêriya madde- 
yên hoşber Binar Helko jî got: 
"Kesê narkotîkan bikar bîne nex- 
weşiyên pisîkolojîk û fîzîkî pê re 
derdikevin, êdî li dijî malbata xwe 
û civakê jî tevdiger e.” 

îran bi "siyaseta nerm 
neyarên xwe dişikîne 


Ahmet Dere 


Azad Kurdî 


B i baweriya çavdêrên si- 
yasî, Komara Îslamî ya 
îranê bi rêya "siyaseta 
nerm" dixwaze opozîsyona 
îranê û hêz û hinek dewle- 
tan li ber çavê gelên îran û 
cîhanê kêm bike. 

Teoriya siyaseta nerm di 
zanistên siyasî de, ji kevin 
de di gengeşeyên di nav- 
bera mirov, civak û welatan 
de hebû. Siyaseta nerm ji si- 
yaseta tund domdirêjtir e û 
herdem bandoreke zêde li 
ser raya giştî dike. Di siya- 
seta nerm de, medya dikare 
bandoreke kûrtir li ser raya 
giştî bike. Medya alaveke se- 
reke ya cîbicîkirina siyaseta 
nerm e. 

Komara Îslamî li dest- 
pêka desthilata xwe ji ber 
bingeha alîgirên xwe yên 
bihêz, digel opozîsyon û ne- 
yarên xwe yên derveyî bi 
tundî tevdigeriya, kuştin, 
girtin, îşkence û darvekirin 
dijî wan bikar tanî, lê hêdî 
hêdî ev bingeha wê di nav 
xelk û civakê de qels bû, 
loma niha bi siyaseta nerm 
berê xwe dide neyarên xwe. 

Derbarê bikaranîna siya- 
seta nerm ji aliyê Komara 
Îslamî ya îranê ve, çavdêrê 
siyasî yê Îranî ku niha li 
Londonê dijî, Elîreza Nurî- 
zade, got: "îran bi rêya bi- 
karanîna vê siyasetê li ser 
bingeha belavkirina propa- 
ganda û derewan dixwaze 
opozîsyon û neyarên xwe 
lawaz bike û wêneyê wan li 
cem xelkê biherifîne, her- 
wiha hewl dide bandora 
opozîsyonê di civakê de 
kêmtir nîşan bide û wiha 


bide xuyakirin ku xelk zêde 
guh nadin opozîsyonê." 

Endamê Komîteya Na- 
vendî ya Komela Şoreşgêr a 
Zehmetkêşên Kurdistana 
îranê, Salar Paşayî, diyar 
dike ku îran dixwaze bi 
awayên cuda vê "siyaseta 
nerm” birêve bibe, lê ya herî 
berçav "Cîbicîkirina wê bi 
rêya medya" ye. Paşayî wiha 
axivî: "ev siyaset li ser 
derew û pîlangeriyê hatiye 
avakirin. îran bi rêya sazi- 
yên fermî yên dewletê dix- 
waze wêneyê opozîsyon û 
polîtîkayên wê çewt dike. 
Ev corê komployên Komara 
Îslamî li sernaserî îranê û bi 
taybet derbarê neteweyên 
ne Fars de bi awayekî eş- 
kere tê berçav, herwiha bi 
rêya ragihandinê şerê han 
beramberî neyarên derve jî 
dimeşîne.” Bi baweriya 
Salar Paşayî îranê gelek sûd 
ji pêşketina medyayê stan- 
diye: "di 30 salên borî de 
Komara Îslamî berdewam 
ew siyaset meşandiye, lê di 
van salên dawî de di asteke 
berfireh de ragihandin 
bikar aniye." 

Yek ji wan taktîkên siya- 
seta nerm ku Komara îs- 
lamî dimeşîne, tomet 
çêkirin ji bo neyarên xwe 
ye, Paşayî dibêje: "Herçiqas 
siyaseta nerm a rejîma Ko- 
mara Îslamî derbarê Kur- 
dan heta çendîn salan 
dikaribû li ser kultur û ne- 
rîna xelkek bandora nega- 
tîv bike, zêde li deverên 
din ên îranê û sîmayek 
xerab derheqê Kurdan ji 
wan re nîşan bide, lê bi giştî 
Komara Îslamî di vê der- 
barê de xwe winda kiriye.” 


Salar Paşayî: 
îran bi siyaseta 
nerm dikare 
wêneyê 
Kurdan li 
cem gelên 
din biherifîne 


Elîreza Nurîzade: 

Komara Îslamî ya 
îranê bi televiz- 
yon û medyaya 
ku bi xwe pere- 
yan didê, siya- 
seta nerm birêve 
dibe 



Elîriza Nurîzade ji Rûdawê 
re eşkere kir, îran bi rêya 
Medyayan siyaseta xwe ya 
nerm dimeşîne û wiha di- 
rêjî bi axaftina xwe da: "Ko- 
mara Îslamî televizyonên 
derveyî îranê jî ji bo şikan- 
din û derbelêdana neyarên 
xwe bikar tîne û pereyê 
wan televizyonan jî bi xwe 
dide. Yan jî televizyoneke 
alternatîv ava dike û weke 
televizyona popozîsyonê 
nîşan dide, lê armancên 
Komara Îslamî dimeşîne." 

Ji bilî wî şerê ku di sazi- 
yên ragihandina hundir de 
dimeşîne: "Rojnameyeke 
îranê nivîsandibû Amerîka 
yek milyar Dolar daye opo- 
zîsyona îranê, di demekê 
de ye ku li Amerîka dana 


pere li gor yasayê ye û divê 
Kongress a wî welatî jê 
haydar be." 

Bi baweriya wî çavdêrê 
siyasî, heta berî hilbijarti- 
nên sala borî ya Serokko- 
mariya îranê û pêkhatina 
Tevgera Kesk, Komara îs- 
lamî heta radeyekê dikare 
di meşandina siyaseta xwe 
ya nerm de beramberî opo- 
zîsyonê di nav xelkê sade 
yê civakê de serkeftî be: "Lê 
piştî hilbijartinan ew rûyê 
xerab ji holê rabû û wan jî 
hest bi wêna kirin ku rastî 
ne wiha ye, ji ber ku beşek 
ji rêberên wê tevgerê wek 
Kerûbî û Mûsewî jî ku raye- 
darên wê hikûmetê bûn, 
tevî opozîsyonê bûn e.” 


Geştyarên Ereb şevên Hewlêrê geş dikin 


Arî Osman Hewlêr 

E bas Kazim (22) ji bajarê 
Necefê ligel çend heva- 
lên xwe hatibû, li pêş 
hewza bexçê bajar rawesti- 
yabû, telefonaxwe da destê 
hevalekî xwe û jê daxwaz 
kir ku wêneyekî jê re bigre. 
Kazim pir şaş dimîne bi keş 
û hewaya şevên bajarên 
Kurdistanê û dibêje: "Li 
Kurdistanê aramî, şînahî, 
seqayeke bêdeng heye. Lê li 
Necef germ dike me bişe- 
witîne. Xwezî Necef bibe 
wek Hewlêrê." Hewlêr, ne- 
maze bexçeyên wê, şevan 
bi geştyarên Ereb, ên ku ji 
bo derbaskirina demeke 
xweş hatine Kurdistanê, 
tên dagirtin. Ev Ereb bi ji- 
yana bajarên Kurdistanê 


şaş dimînin û dixwazin ji- 
yana bajarên wan jî wiha lê 
were. 

Bexçeyê bajêr dikeve na- 
venda Hewlêrê û Newroza 
îsal hat vekirin û dikeve 
pêş keleha Hewlêrê. Ji ber 
hebûna hinek hewzên avê 
bala piraniya geştyaran di- 
kişîne, bi taybetî geştyarên 
Ereb ên ku piştî di parkê de 
dizîvrin û xwe hinekî rehet 
dikin, piraniya wan wêne- 
yekî yadigarî ligel xwe 
dibin bajarê xwe. 

Ziyab Egêlî (37) ji parêz- 
geha Dîwanî ye, ew hatibû 
ba hevalekî xwe ku li Kurdis- 
tanê dimîne. Demjimêr deh 
û nîvê şevê li bexçeyê bajar li 
ser kursiyekî rûniştibû û pir 
dilê wî bi hênikiya Hewlêrê 
xweş bû: "Hewlêr li gor Dî- 


wanî wek demsala buhar û 
havînê ye." Ev cara yekem bû 
Egêlî tê Kurdistanê, lê berê 
tenê ji xelkê bihîstibû ku se- 
qaya Kurdistanê xweş e: 
"Min nizanîbû Hewlêr wiha 
hênik û xweş e, yan na ez ê 
ligel hevser û zarokên xwe 
bihatima." 

Piraniya malbatên ku li 
parkan tên dîtin Ereb in. 
Malbatên Kurd dibêjin ji 
ber mijûliya wan bi awa- 
yekî kêmtir diçin geşt û 
seyranan. Aram Reşîd (39) 
ligel hevsera xwe ya Endo- 
nîzî destê hev girtibûn û li 
parka bajar digeriyan. 
Aram got, dema hatina me 
ya derve bo parkan di şevê 
de kêm e, lê baş e ger mirov 
carina hewaya xwe bigu- 
here: "Hewaya vir ji ya mal 


baştir e. Li mal mirov her- 
dem hewaya lewitî distîne, 
pêwîst e mirov car caran 
derkeve û hewayeke paqij 
bistîne. 

Li Hewlêrê 120 park û 
bexçeyên biçûk hene, ku di 
nav wan de 32 hewzên 
biçûk û mezin hene. Rêve- 
berê endazeya park û bexçe- 
yan Nizar Umer Ewla ji 
Rûdawê re got: "Her şev bi 
hezaran kes serdana par û 
bexçeyan dikin, nemaze 
şevên pêncşem û înan. Loma 
bê navber em hewl didin 
parkan bi sîstemeke modern 
nû bikin." 

Berê pir bi kêmî dikanên 
sardemeniyan û xwaringeh 
li nav bazarê dihatin veki- 
rin, lê ji dema ku geştyarên 
Ereb tên Kurdistanê baza- 


Encama 

referendûmê 



D ema ku ez vê quncikî dinivi- 
sînim, hê encama referen- 
dûmê nehatibû diyar kirin. Li 
gor agahiyên ku ji Tirkiyê belav 
dibin, wê encam «erê» be. Bi vî 
awahî, AKP dema sêyem a dest- 
hilatdariya xwe jî garantî dike 
û herwiha di hilbijartinên se- 
rokkomariyê de ji xwe re avan- 
tajan çê dike. 

Piştî vê referendûmê Tirkiye dikeve pêvajoyeke nû. 
Beriya her tiştî, AKP ji demên borî cudatir wê bi în- 
siyatîf tevbigere û li gorî berjewendiyên xwe, ên siyasî 
û îdeolojîk, çarçovê bide rewşa welat. Li gorî hin der- 
doran, bi taybetî CHP û hin saziyên dadgeriyê, ev pê- 
vajo weke xetere tê nirxandin. Lewre piştî îlankirina 
encama vê referendûmê, muxalefeta li dijî AKP wê 
tûndtir bibe. Ez ji niha ve dibînim ku hilbijartinên 
giştî, ên 2011’an wê bibin dikeya bikaranîna hêza van 
derdoran û herwiha yên din. 

Ji vir û pê ve demeke krîtîk û herwiha rewşeke tevli- 
hev wê di seranserê Tirkiyê de bijî. Çendî AKP hinekê 
bihêz bibe jî, ew ê neçar bimîne ku bi nijadperestên 
nava xwe de jî bitekoşe. Tê zanîn ku AKP weke hêzeke 
koalîsyonê ye, di nava wê de kesayetiyên ji cur be cur 
beşên siyasî û îdeolojîk hene. Lewre salên pêşiya me, 
dikarin ji nakokiyên hindirîn ên vê partiyê re jî şahîdî 
bikin. Çendî rayedarên AKP’ê bi dîqet tevdigerin, nax- 
wazin qelsiyên xwe li pêşberî raya giştî niqaş bikin jî, 
dîsa em dizanin ku nexweşiya di nava wê de, her ku 
diçe, girantir dibe. 

Bêguman ji vir bi şûn de, di derbarê pisrgirêka Kurd 
de jî rewşeke «nû» wê derkeve holê. Di vê referen- 
dûmê de, mixabin gelê Kurd helwesteke giştî raber 
nekir. BDP piştî demeke nediyariyê, helwesta xwe 
weke «boykot» îlan kir, hin derdorên din jî, ên weke 
KADEP, HAKPAR û beşeke ji saziyên sivîl, gotin «erê». 
Di aliyekê de, pirdengî weke rêbazeke demokratîk e, 
lê di aliyê din de, bi taybetî di derbarê mijara çarese- 
riya pirsgirêka Kurd de, ew dikare ji aliyê hêza dijber 
ve were bikaranîn, wisa ye jî. Lewma ez nikarim bêjim 
ew parçebûna helwesta Kurdan dikare weke beşeke 
nirxên demokratîk bê dîtin. 

Pêwîst bû hemû derdorên Kurd li dora yek maseyê 
biciviyana, xwe kiribana xwediyê yek helwestê. «Erê» 
an jî «boykot» ji bo min zêde giring nîn e, tenê ez 
dibêm bila deng û helwesta me yek be. Di vê dema ku 
ji Tirkiyê re çarçoveyeke «nû» tê çêkirin de, dihate 
xwastin ku gelê Kurd bikaribe di nava xwe de bibe 
xwediyê yek deng û yek helwestê. Ne bû.... Heke ev 
nêzîkatî dewam bikin, hezar mixabin, xetayê dîrokî 
careke din dubare dibe. 

Di qada navnetewî de jî, pêvajoya referendûmê bi 
awayekî balkêş hate şopandin. Hêzên weke Amerîka 
û Yekîtiya Ewrûpayê bi rêbazeke endîrekt piştgirî dan 
AKP. Di çapemeniya Ewrûpî de, hevokên weke «mi- 
rina duyem a Ataturk», «destpêka pêvajoya demokra- 
tîk» hatin bikaranîn. Ez bawer im wê ji vir bi şûn de, 
di vê derbarê de zêdetir analîz çêbibin. 


rên Hewlêrê heta derengî 
şevê vekirî dimînin. 

Cewad (45) ligel hevalekî 
xwe ji bajarê Besra hati- 
bûn Hewlêrê. 12’ê şevê li 
dikaneke mezin a Hewlêrê 
rûniştibûn.Cewad cudahi- 
yeke zêde di navbera ba- 
jarê xwe û Hewlêrê de 
dibîne: "Besra germ e, elek- 
trîk tune, ji tirsa teqînan 
kes ji jiyanaxwe ne piştrast 
e, lê Hewlêr pir hênik û 
ciwan e, ji me re wek bi- 


heştê tê." Ev cara duyem e 
Cewad tê Kurdistanê û cara 
yekem li hemû bajarên 
Kurdistanê geriyaye lê: 
"Hewlêr ji hemû bajarên 
din xweştir e." 

Hîwa Îdrîs jî, ku xwediyê 
dikanek firotina dondirme- 
yan e, bi hatina geştyarên 
ne Hewlêrî gelekî kêfxweş 
e: "Ji dema ku geştyarên 
Ereb tên, bazara me pir baş 
bûye, nemaze bi şevan ku 
parka şar tê dagirtin." 











6 


Kurdên Ewrûpa 

Xwendekar Songul Bayla: 

Min digot qey Kurdên 
Ewrûpa bi kurdî dipeyîvin 


Ji Tokyoyê hatiye Berlînê 
da ku Kurdan nas bike 



Songul Bayla heftiyê çend saetan li Barekê kar dike 



Robîn Botî Dresden 


E ew ji bo xwendinê hatiye û 
wê bawer nekir ku ew ê ro- 
jekê di Şîşa Kaffe de kar bike. Lê 
dema mirov mecbûr bimîne 
hemû karî dike; jixwe ew jî wisa 
bawer dike. Belê em behsa Son- 
gul Bayla dikin, ji bo ku dokto- 
raya xwe li ser kîmyayê temam 
bike hatiye Dresdena Almanyayê. 

Songul (28) keçeke ji Kurdên 
Konyayê. Li Enqereyê di dibista- 
neke xwerû bi îngilîzî de puanên 
baş wergirtine. Niha jî li Dres- 
denê doktoraya xwe dike. Songul 
li vir di hêla ziman de ti pirsgi- 
rêkê wê tune, "sîstema perwerda 
Ewrûpayê gelekî cîdî ye, ji biçû- 
kaniyê ve şagirtan baş perwerde 
dikin. Baş bû ku hemû perwerda 
min bi îngilîzî bû, nexwe min ne- 
dikarî li vir berdewam bikim. Ji 
ber ku hemû karûbarên me yên 
doktorayê bi îngilîzî ne.” 


"Asîmîlasyon li vir jî didome " 

Ew kêm kurdî dizane û dibêje 
ku ew jî bûye qurbana asîmîlas- 
yona dewletê. "Lê ez niha hêdî 
hêdî dest bi kurdî dikim.” Dû re ji 
berîka xwe ferhengoka kurdî 
derdixe, çawa ku bi me bide ba- 
werkirin nîşanî me dide û bi he- 
nekî wiha berdewam dike: "Eger 
yekî wekî te min fêrî kurdî bike, 
helbet ez ê zû fêr bibim, lê bi pir- 
tûk û ferhengan zortir e.” 

Bayla şaş maye ku Kurdên Ew- 
rûpayê jî bi tirkî diaxivin, "Min ji 
ber asîmîlasyona dewletê digot 
qey hemû Kurdên Ewrûpayê bi 
kurdî dipeyîvin, lê niha ez fêm 
dikim ku asîmilasyon li vir jî ber- 
dewam e. Min gelekî dixwest ku 
Kurdên vir bi kurdî bipeyvim, lê 
gelekî zor e, ji ber ti kes bi kur- 
diya standart napeyîve, her kes 
bi kurdiyeke cihê dipeyîve, ev jî 
dike ku ez carina ji kurdî sar 
bibim.” 

Li ser karê xwe yê nargîlayê jî 
balê dikişîne ser ku ji ber pêdi- 
viya wê bi peran heye car caran 
vî karî dike "ez ji karê xwe ne aciz 
im û demên xweş li vir derbas 


dikim, mixabin jiyana vir giran e, 
ji bo mal, nan û hwd. pere lazim 
e. Bursa ku ez distînim têra min 
nake. Baş e ku ez hefteya çend 
saetan li vir kar dikim." Songul 
Bayla dixwest li Ewrûpayê bi- 
mîne, lê ji ber ku dost û malbata 
wê li Tirkiyê ne, ew ê vegere, "Ya 
rastî Tirkiye ne welatekî pêşketî 
ye ji bo kesên xwende û bîrewer, 
lê ji ber malbatê ez ê vegerim. Li 
Ewrûpayê mirov gelekî rehet e, 
tirsek tune.” 


D i 19’ê îlonê de li Swêdê, hil- 
bijartinên parlamen û şare- 
dariyan tên lidarxistin. Jimareke 
Kurdan jî xwe bûne endam. He- 
diye Gûzel yek ji wan e. Berbija- 
rên Kurd zêde ne, lê hizbayetiya 
Kurdî ya teng wiha dike ku jima- 
reke zêde ya dengên Kurdan vala 
herin, lê her çawa be jî ev jî be- 
şeke ji lîstika hilbijartin û de- 
mokrasiyê. Hediye Guzel di 
hilbijartinên îsal de bû beren- 
dam ku bibe endama parlamen û 
herwiha berbijara şarevaniyê ye 
li Stockholmê. Navê wê di lîsteya 
berendamên de di rêza 8. de ye. 

Rûdaw: Di konferansa Zarokên 
keviravêj de, we bi awayekî pir 


Sîrwan H. Berko Berlîn 

D i salên dawî de li Japanê 
komek pirtûkên bi zimanê 
japanî li ser Kurdan hatin we- 
şandin. Lêkolîner Saîşî Takahaşî 
ji Zanîngeha Hosei li Tokyoyê eş- 
kere dike ku piştî Şerê îraqê bi 
taybetî lêkolîner û rojnameva- 
nên japanî dest pê kir ku bala 
xwe bikişînin ser Kurd û Kurdis- 
tanê. Tahaşiyê 28-salî bi xwe jî 
niha xwe mijûlî Kurdan dike. Ji 
bo pêkanîna lêkolînên xwe wî 
serdana paytexta Almanyayê 
Berlînê kiriye. Ji ber ku xwende- 
karê civaknasiyê dixwaze na- 
meya doktoraya xwe li ser 
Kurdên li Almanyayê binivîsîne. 
Ji ber vê yekê wî serî li Navenda 
Ewrûpî ji bo Lêkolînên Kurdî li 
Berlînê daye, ku xwedî mezinti- 
rîn çavkaniyên li ser Kurd û Kur- 
distanê li Almanyayê, belkî li 
Ewrûpayê jî, ye. Ji seranserî cî- 
hanê lêkolînerên ku xwe mijûlî 
Kurdan dikin, serdana vê na- 
vendê kiriye. 

Li gor seroka Navenda Ewrûpî 
ji bo Lêkolînên Kurdî li Berlînê, 
Eva Savelsberg, di salên dawî de 
komekji lêkolînerên japanî ser- 
dana pirtûkxaneya navendê ki- 


cidî piştîvaniya zarokên zin- 
dankirî yên Kurd kir. Sedemê 
wêya çi bû? 

Hediye Guzel: Dema saziyên 
mafên mirovan jimarê zarokên 
girtî û tên dadgehkirin ku wek 
zarokên keviravêj tên naskirin, 
diyar kir, Partiya Çep biryar da 
ku divê di demeke herî zû de tiş- 
tek ji van zarokan re bê kirin. 
Loma me biryar da şandekê bişî- 
nin Kurdistanê, ku ez jî enda- 
meke vê şandê bûm. Dema me 
teng bû, diviyabû di nava sê hef- 
teyan de serdana Amedê bikin. 

Ev pêşniyar fikira kê bû? 

Fikira min bû, lê em tev tê de 
beşdar bûn û agahiyên me li ser 


riye. Di nav refên pirtûkxaneyê 
mirov komek ji pirtûkên bi zi- 
manê j apanî jî peyda dike. Ev yek 
Saîşî Takahaşî kêfxweş dike. Ew 
dibêje ku ji Japanê kêm kes li ser 
Kurdan agahdar in: "Piştî Şerê 
îraqê alavên ragihandinê yên ja- 
panî dest pê kir ku behsa Kurdan 
bikin. Lê dîsa jî nûçeyên li ser 
Kurdan pir hindik in.” Ji ber ku li 
Almanyayê dora yek milyon Kurd 
dijîn, Saîşî Takahaşî xwe niha mi- 
jûlî wan dike û wan dike mijara 
lêkolîna xwe ya doktorayê. Taka- 


Hediye Gûzel li Swêdê jidayik 
bûye, bi eslê xwe ji Konyayê 
ne. Tiştê ku Kurdên Konya ji 
Kurdên din ên Bakurê Kurdis- 
tanê cuda dike ew e ku ew 
piştî sedan salan ji koçberiya 
li nav Tirkiyê hê jî ziman û 
çanda xwe ya Kurdî parastine, 
loma piraniya wan bi Kurdi- 
yeke bedew diaxifin. Guzel ev 
15 sal in bi awayekî çalak di 
nav refên partiya Çep de karê 
xwe yê siyasî dimeşîne. 


pirsên Tirkiyê hebûn. Parlamen- 
terê Swêdî Yakub Johnson di nav 
şandê de bû. 

Ne baştir bû ku hemû partiyên 
Swêdê di vê şandê de cih bi- 
girta? 

Di nav refên Partiya Sosyal-De- 
mokratan de hinek kes hene piş- 
tîvaniya pirsgirêka Kurd dikin û 
pêve eleqedar in, wek mînak An 
Londvick ku gelek zehmetî ki- 
şandiye û piştgiriya van zarokan 
kiriye, lê mixabin dem kurt bû, 
Sosyal-Demokrat jî zû bersivê 
nadin û eger me bi hevbeşî ew 
serdan bikira, şeş mehan dereng 
biketa, loma diviyabû yekser û bi 
lez gav bihata avêtin. 


haşî dibêje ku li welatê wî dora 
du sed Kurd dijîn. Wî bi xwe ta 
niha serdana Kurdistanê nekiriye 
û ji ber ku ew lêkolînên xwe bêtir 
li Almanyayê pêk tîne, ti nêta wî 
tuneye ku serdana welatê Kur- 
dan bike. Ji bo pêkanîna lêkolî- 
nên xwe ew ê di dema bê de li 
Almanyayê ligel Kurdên nişteci- 
yên vî welatî hevpeyvînan pêk 
bîne. Ew dibêje ku ew hêvî dike 
ku di rêya lêkolînên xwe bikaribe 
bihêle ku li welatê wî bêtir kes li 
ser Kurdan agahdar bibin. 


Eger hûn bibin endama parla- 
menê Swêdê, pirsgirêkên girîng 
çi ne ku hûn xwe bo wan terxan 
dikin? 

Pirsgirêka herî giring ku dix- 
wazim Partiya Çep zêde li ser bi- 
sekine, pitştevaniya navnetewî 
ye, bo nimûne piştgirîkirina pirs- 
girêka Kurd û gelên bindest ên 
cîhanê wek Filîstîniyan. Bêgu- 
man ji ber ez Kurd im, pirsgirêka 
Kurd li ser hemûyan dibînim. 
Pirseke din wekheviya navbera 
jin û mêran e, mafên jinên Kurd, 
jinên Amerîkaya Latîn û herwiha 
jinên Swêdê. Piştre pirsgirêka ci- 
wanên penaber li Swêdê û xwe 
guncandina penaberan pirseke 
din e ku li ser dixebitim. 

Daxwaza te ji revenda Kurd li 
Stokholm çi ye? Çima dibe ew 
dengê xwe bidin te? 

Partiya Çep yekemîn partiya 
Ewrûpa ye piştî sala 1975’an 
piştgiriya pirsgirêka Kurd kiriye 
û bi awayekî fermî pirsgirêka 
Kurd biriye Parlamenê Swêdê. 
Ger ez neyêm hilbijartin jî, ez ê li 
ser wan pirsan berdewam kar 
bikim, bi taybet li ser pirsgirêka 
Kurd, ji ber ew doza gelê min e û 
baweriya min pê heye. 

Hevpeyvîn: Kawa Emîn 


Sekretera Ragihandina Partiya Çep, Hediye Guzel: 

Dixwazim ji bo mafên jinên Kurd kar bikim 

Tendirustî 


Jin bêhtir ji koçberiyê dikişinin 


Adil Harmanci Wan 


K oçberiya ku di salên 90’î de 
jiber şerê navbera PKK û Ar- 
têşa Tirk, derket, ji herkesî zêde- 
tir bandora mezin li der jinan kir. 
Li cihên ku koç kirin jiber bêkarî, 
pisgirêkên aborî hinek jin ketin 
nav parsê, hinek jî ji aliyê mêrên 
xwe ve hatin terikandin û bi tenê 
man û cara duyem bûn qurban. 

Yek ji wanbajaran ku ji gundan 
gelek koç girtîye, Wan e. Jiber ku 
li Wanê dezgehên karê demdirêj 
zêde tuneye kesên koçber an di 
karên rojane de dixebitin, an jî bi 
parsê debara xwe dikin. Malba- 
tên ku nefsa wan gelek zêde ne jî 
jiber van pirsgirêkan belav dibin. 

Serpêhatiya Perihan Demirel a 
koçber, ji bo hemû koçberan mî- 
nakek balkêş e. Dayika 8 zarokan 
a ku bi 150 Lîraya li taxa Karşi- 
yaka di malekî bi kirê de dimîne, 
zilamê wê, wê terikandiye, tevî 8 
zarokan bi serê xwe maye. 

Demirel carna diçe pakijiya 
malan dike, carna jî kar tunebe 


diçe sûkê parsê dike. Perihan De- 
mirel ji Rûdawê re wiha axifî: 
"Em di sala 1994’an de ji gundê 
Nîşe bi ser Colemêgê derketin û 
me koçê Wanê kir. Malên me 
xirab kirin, laşê keça min Leyla 
şewitandin û birindar bû. 100 
heb mî yên me hebûn, gelek ji 
wan winda bûn, hinek di dema 
şer de mirin, ên mayîn jî me bi bi- 
hayeke erzan firotin. Em hatin- 
Wanê û hevjînê min 4 sal di 
gundan de şivantî kir. Paşê dev ji 
şivantiyê berda, em bê çar man, 
roj hebû ku me loqmeyekî nan 
nedixwar. Hevjînê min piştî ku 20 
hezar Lîra tazmînata gund stand 
me terikand û çû bi jineke din re 
zewicî. Niha 8 zarokên min hene, 
temenê wan di navbera 2-18’an 
de ye. Ez diçim paqijiya malan 
dikim, carna parsê dikim û carna 
jî cîranên xêrxwaz alîkariya min 
dikin.” 

Demirel, bibîr dixe ku 150 Lî- 
rayê ku wilayetê ji bo kirêya xanî 
dida wan, hatiye birîn û nikare sê 
zarokên xwe êdî bişîne dibistanê. 


Sabriye Duman (40) a ku di 
sala 1993’an de ji gundê Marû- 
nisê koçê Wanê taxa Hacibekir ê 
kiriye, wek Demirel, ew jî karê 
paqijiya malan dike û diçe parsê. 
Hevjînê wê hewîyek bi ser wê de 
aniye û hertim lê tehda dike. Ew 
niha tevî 4 zarokên xwe li holê 
maye. Serpêhatiya xwe wiha tîne 
ziman: "3 sal piştê ku em hatin 
Wanê, hevjînê min ji gundê He- 
zarê bi ser Ozalpê, bi 400 Milyo- 
nan (Lîraya berê) jineke anî. Ji 
min re jî got, ‘Tu dixwazî bimîne, 
dixwazî here’ Jiber min jê hezdi- 
kir, ez neçûm. Dema ez hindik 
pere tînim malê ew li min dixe. Lê 
ez nikarim dev ji zarokên xwe 
berdim, jiber wê ez li mala xwe 
dimînim." 

Duman dibêje ku cîraneke wê 
ya bi navê Ayşe Demirel heye û 
tevî 7 zarokên xwe bêçar maye, 
jiber ku hevjînê wê ji mal çûye û 
malbatê terikandiye. Duman 
destnîşan dike ku ew gelek jinên 
xwedî zarok ên bêkar û parsek 
nasdike. 


Xwedîkirina heywanên malê dibe mode 


Rewa Ebdula Hewlêr 


L i Hermêma Kurdistanê û bi tay- 
betî li Hewlêrê her diçe anîna 
ajelên nav malê wek se û pisîk zêde 
dibe û xwedankirina wan hêdî hêdî 
dibe mode. Li gor statîstîkên Rêve- 
beriya Bijîşkî ya Heywanan li Hew- 
lêrê, di 7 mehên borî de 28 se, 6 
pisîk, 87 teyrik, 8 baz, 4 kevok, 4 
totî û 6 bilbil, ji welatên Ewrûpa û 
Erebî anîne Hewlêrê. Di beramber 
de jî 33 se, 1 pisîk, 8 kevok, 4 totî û 
6 bilbil ji Kurdistanê bo welatên 
Ewrûpa û Amerîka hatine şandin. 

Berpirsê beşê tendurustî yê Rê- 
veberiya Bijîşkî ya Heywanan li 
Hewlêrê Dr. Mamend Mihemed 
Qadir, derbarê anîna ajelan ji derve 
bo Kurdistanê wiha axivî: "Ger pa- 


saport an kara lêgerîna tendurus- 
tiya wan hebe, derziya li dijî nexwe- 
şiya harî û nexweşiya pisîkan ji wan 
re hatibe lêdan, em rê didin û mafê 
mayînê jî didin wan.” 

Navbirî amaje da wê yekê jî, heta 
niha çendîn ajel jî li Herêma Kur- 
distanê bo derve hatine şandine: "Ji 
aliyê biyaniyan sedan se piştî test û 
lêgerînê û derxistina bawerînama 
tendurustiyê û pasaportê ji wan re, 
ji Hewlêrê ve bo Amerîka, Swêd, 
Alêmanya, Tirkiye û Lubnanê ha- 
tine şandin û mafê mayînê ji wan re 
hatiye dan.’’ 

Rêvebirê Karantîneya Bijîşkî ya 
Heywanan li Wezareta Kiştukai Dr. 
Cemal Şukrî, dibêje ku xeik daxwaz 
dike ajelên wek se, pisîk, meymun 
û askan ji derve bîne Herêma Kur- 


distanê. "Li gor merc û yasayan em 
rê bidin wan. Mercên me ev in: Ji wî 
welatê ku ajel bo Kurdistanê tê 
anîn nexweşiya berfireh tunebe, 
test û lêgerîn bijîşkî jê re bê kirin, 
ger bawerînama tendurustî tunebe, 
dema 7 heta 21 rojan di bin çavdê- 
riyê de dimîne, ger pasaport hebe 
wê zûtir rê bê danîn wan bînin He- 
rêma Kurdistanê.” 

Regezê seyên Kurdistanê bo bi- 
yaniyan zêde balkêş in. Di vê der- 
barê de Dr. Cemal Şukur ragehand: 
"Kurdistan xwedî seyên pir bedew 
e û regezê wan helek baş û binav û 
deng e, loma seyên Kurdistanê bala 
biyaniyan kişandine. 

Gelek car dema vedigerin welatê 
xwe seyên Kurdistanê bi xwe re 
dibin.” 


Qelewî 


o> 

i i 


Dr. Îbrahîm Guneş* 


Sedemên qelewiyê çi ne? 

Dr. Îbrahîm Guneş: Gelek se- 
demê qelewiye hene. Qelewî kî- 
loyê zêde ne; ez dikarim sedemê 
qelewiyê wiha dest nîşan bikim: 

Xwarina zêde, xwarina şaş, bê 
hereketî an jî kêm hereket... Her- 
wiha bandora civakî û çandî jî li 
ser heye. Mînak runiştina zêde li 
ber tv û komputerê, ji bo rêyê 
kurt jî bikaranîna seyarê (arebê). 

Asansor, strês û xwarina zêde. 

Hîn di dema zarokatiyê de perwer- 

deya şaş; mînak dayîk ji zarokê xwe re dibêje: divê tu sêniya li 
ber xwe xilas bike! Mijarek din jî ew e ku ne di dema xwe de 
xwarin tê xwarin, eger ku dayik û bav qelew bin, zarok wan ji 
xwe re wek mînak digre. Bandora tiştên tama xwarinê zêde 
dikin û tiştê reng, bînê û îştahê vedikin; ev hemû dikarin bibin 
sedema qelewiyê,- Sedernê genetîk jî hene, dema di malbata 
mirov de kesên qelew hebin dibe ku ew jî qelew bibe. 

Bandora dermana li ser qelewiyê çî ye? 

Derman jî gelek bandor dikin; mînak ev şêweyê derman hertim 
bi bandor in: însulin, hormonê Itu jin xwe diparêzin, antidepresant, 
kortizon, betablok, nexweşiya livika tiroid. Herwiha sedemê zik- 
makî jî hene (Prenatal. Jin dema ku di canî ne û derman dixwin; 
wê demê jî bivê nevê zarok qelew dibe. Pêwîst e hay ji kalîteya 
xwarin û vexwarinê hebe. Ji ber xwarina pir kalorî, şekir û hevîr jî 
pir kîloyan çêdikin. 



BMI* = 


Giranî (bi kg) 


Mezinî 2 (bi metre) 


*BMI: Indeksa Bedena Mirovan 


Li gor Rêxistina Tendirustiyê ya Cîhanê BMI: 

18.5 wek kîlo kêm tê xuya kirin 

18.5 - 24.9 kîloyê normal 

25.0 - 29.9 kîloyê zêde 

30.0-39.9 Obez 

40.0 Tehlûke 


Qelewî çi nexweşiyan çêdike? 

Nexweşiyên civakî (Ziviiisasiyon) piranî bi qelewiyê ve girêdayî ne. 

1. Nexweşiya dil û sîstema gera xwîn 

2. Diabetismelitus 

3. Sîstema gera runê xwinê 

4. Tansiyona bilind (Hipertoni) 

5. Nexweşiya mîdê (Reflux) 

6. Nexweşiya cokê (Arthritis) 

7. Pençeşêra sîngê 

8. Nexweşiya ziravik (Sefran) 

Kesê qelew têkiliya wan a civakî pirxirab dibe. Ew kes dikevin depre- 
siyonê ji bo wê jî pirxwarinê dixwin, naxwazin derkevin nav mirovan, 
zarok di dibistanê de pirserkeftî nabin. Zarokê ne qelew bi wan dikenin. 

Tedawiya qelewiyê çî ye? 

Pêwîst e di serî de sedemê qelewiya wan çî ye, tespît bikin û te- 
dawiya ji bo qelewiyê qebul bikin û dest pê bikin. Hingê mirov di- 
kare bêje ku ewê feydeya tedawiyê bibînin. Di serî de şêweya 
xwarin û vexwarina xwe divê biguherînin. Piranî fêkî, hişînkayî, 
goştê spî, masî, runê sivik, runê zeytunê... Herwiha ev tenê jî carna 
têr nake; pêwîstî bi tedawiyê jî heye. Dibe hemû malbat jî pê re 
dîêt bike û xwe ji bin kontrola doktor û pisporan jî dernexe. Hertim 
hereketa zêde û spor baş e. Dema ev jî ne bu, çareserî li gor dax- 
waza ew kesê qelew emeliyata cerahî ku runê zêde bê hildan jî 
mumkûn e. 

Amadekirin: Zelal Çelîk 


*Dr. Îbrahîm Guneş ji Bakurê Kurdistanêye û niha li Almanyayê dijî. 
Pisporê nexweşiyên hundirîn û pisporê jiyana tenduristiya xwarin û 
vexwarinaye. 

Derbeya 12'ê îlonê di Muzeya Şermê de 




Di 12'ê îlonê de çî bûbû? 

Di 12’ê îlona sala 
1980’yan de Artêşa Tirk, 
piştî derbeyên 27’ê Gulana 
1960 û 12’ê Adara 
1971’an, derbeya sêyem a 
dîroka Komara Tirkiyê pê- 
kanî. Hikûmeta ku Serok- 
wezîrtiya wê Suleyman 
Demirel dikir, hat daxistin 
û Parlamento hat belavki- 
rin. Makezagona li ser 
hikûm a 1961’an ji holê hat 
rakirin û welat heta hilbi- 
jartinên 1983’an ji aliyê 
Kenan Evren û serleşkerên 
din ve hat birêvebirin. 


Ji bilî Enqere 
çalakî wê li Amed, 
Stenbol, Îzmîr û 
Mêrsînê jî bê lidar- 
xistin 


LJ 




Bîlançoya 12'ê îlonê: 

P arlamento hat gir- 
tin, Makezagon ji 
holê hat rakirin, partiyên 
siyasî hatin girtin û dew- 
letê dest danî ser mal û 
miikên wan. 

• 650 hezar kes hatin 
binçavkirin. 

• 210 hezar doz hatin 
vekirin û 230 hezar kes 
hatin dadgehkirin. 

• Ji 7 hezar kesan re ce- 
zayê darvekirinê hat 
xwestin, li 517 kesan re ce- 
zayê darvekirinê hatbirîn. 

• 50 kes hatin darveki- 
rin (18 kes çepgir, 8 kes ni- 
jadperest, 23 kes sûcdarên 
sivîl î 1 jî endamê Asaia). 

• Pasaporta 388 hezar 
kesan nehat dayîn. 

• 30 hezar kes ji ber ku 
ne kesên "ewle" ne ji kar 
hatin avêtin. 

• 14 hezar kesji hemwe- 
latiyên hatin derxisin. 

• 30 hezar kes wek pe- 
naber derketin derveyî 
welat. 

• 300 kes di girtîgehan 
de bi şiklên guman jiyana 
xwe ji dest dan, 171 bi îs- 
kençeyan hatin kuştin. 

• Karê 23 hezar û 677 
komeleyan hat sekinandin. 

• 3 hezar û 854 ma- 
moste, 120 profesorên za- 
nîngehan û 47 dozger û 
dadger ji kar hatin dûrxi- 
sin. 

• 300 rojname nehatin 
weşandin. 

• Li dijî 13 rojnameyên 
mezin bi giştî 303 doz 
hatin vekirin 
• 39 ton rojname û 
kovar hatin şewitandin. 


Firat Baran Enqere 

F ederasyona Şoreşgerên 
78’yan bi armanca şer- 
mezarkirina derbeya 12’ê 
îlonê li paytexta Tirkiyê En- 
qerê 'Muzeya Şermê ya 
12’ê îlonê’ vekir. 

Federasyona Şoreşgerên 
78’yan ya ku ji komeleyên 
ku mexdûrên 12’ê îlonê li 
gelek bajarên Tirkiye ava- 
kirine, pêktê, di 30. salve- 
gera derbeyê de gelek 
çalakiyan lidar dixe. Di van 
çalakiyan de ya ku herî balê 
dikişîne jî 'Muzeya Şermê 
ya 12’ê îlonê’ ye. 

Muzeya ku li Navenda 
Hunerên Hemdemî ya Şa- 
redariya Çankaya ve di 3’ê 
îlonê de hatiye vekirin wê 
heta 15’ê îlonê vekirî bi- 
mîne. Di muzeyê de name, 
wêne, cil û berg û dosyayên 
şoreşgerên ku di dema 12’ê 
îlonê de hatine dadkirin, 
tên pêşkêşkirin. Di muzeyê 
de herwiha alawên îşken- 
cekirinê û sêdara darveki- 
rinê jî bi bûkan tên 
pêşkêşkirin. 

Li gor ku rayedarên fede- 
rasyonê ragihandin, Serokê 
Şaredara Altindagê yê 
AKP’yî Veysel Tiryaki, soz 
daye ku wê darê ku niha li 
Girtîgeha Enqere Ulucan- 
larê dimîne, yê ku Deniz 
Geçmiş pê ve hatiya dale- 
qandin, bîne û pêşkêş bike, 
lê paşê ev soza xwe pêk- 
neaniye. Ji bo vê jî rayeda- 
rên federasyonê ji maketan 
dareke sembolîk çêkirine. 

Di nav çalakiyan de wê 16 
panel/konferans/forum, 3 
lîstikên şanoyê ku Şareda- 
riya Bajarê Mezin ya Amedê 
û Şaredariya Bajarê Mezin 
ya Antalya amadekirine, 
xwendina helbestan, gelek 


Kurdên Asya Navîn hawara xwe dighînin Kurdistanê 

Bo perwerdê alîkarî bidin me! 


Arjîn Yaman Kazakistan 

L i Kurdistanê bi milyo- 
nan zarokê Kurdan îro 
nikarin bi zimanê xwe yê 
zikmakî bixwînin û binivsî- 
nin. Di heman demê de li 


Başûrê Kurdîstanê per- 
werda zikmakî bi zaravayê 
soranî tê dayîn û tê de 
tîpên Erebî tên bikar tînin, 
lê bi hezaran kîlometran 
dûr ji Kurdîstanê li Asya 
Navîn Kurd bi zimanê xwe 


yê zikmakî 26 sal in bi ren- 
gekî fermî perwerda kurdî 
dibînin. Di sala 1983’an de 
cara yekem li Kazakîstanê 
di dibistana E1 Farabî ya 
gundê Tûlebî ku bi bajarê 
Çû yê ve giradayî ye dersên 
perwerda kurdî destpêkir. 
Mamoste Îbrahîmê Elî pê- 
şengtê perwerdê ye, wî 45 
sala mamostetî kiriye û 24 
sala jî rêvebirî bû. 
Mamoste Elî dibêje ku wî 
xwestiye statûya xwe 
bikar bîne, herwiha dibêje 
"di warê huqûqî de jî ev 
maf hebû’’ û nêrîna xwe ya 
li ser destpêkirina per- 


werda zimanê kurdî wiha 
tîne ziman: "Dibistana ku 
ez berpirsyar bûm ji sedî 
80-85 zarokên Kurdan 
bûn, lewma min ji Almaa- 
tayê ji berpirsiyarê giştî yê 
perwerdeyê destûr xwest. 
Min got hûn dihêlin ez di 
vê dibistanê de perwerda 
zimanê kurdî jî bidim. 
Wan jî got, 'lê tu yê pirtû- 
kan ji ku bînî?’ Min got ezê 
bi xwe pîrtûkan peydabi- 
kim, gotin 'ger tu pîrtûkan 
peyda bikî emê destûrê 
bidin.’ Ez çûm cem per- 
pirsyarên perwerda giştî 
ya Erîvanê, wan jî gotin, 


‘em materyalan nikarin 
bidin te, êmê ji berpirsya- 
rên perwerda giştî ya Al- 
maatayê re bişînin. Tu karî 
herî ji wê derê bistînî.’ Ez jî 
çûm materyalên xwe ji Al- 
maatayê anî. Sala 1983’an 
me dest bi perwerda der- 
sên kurdî kir. Ji pola 
yekem heta yazdem." Ma- 
moste Elî dibêje cara 
yekem dema wî ders da 
ew gelek şabûye û hestên 
xwe yê wê demê wiha tîne 
ziman. "Min got heyî 
xwedê, emê îro perwerda 
zimanê xwe yê zikmakî 
bidin destpêkirin. Ez pir 


hestiyar bûm. Min got; za- 
rokno! Evaya pîrtûka me 
ya perwerdê yê. Hûnê viya 
bixwînin. Evaya jî rojna- 
meya Riya Teze ye. Min bi 
xwe re ji Erîvanê aniye. 
Xwedê hezbike, gotina me 
ev e, emê li vê derê dersên 
zimanê kurdî bidin xwen- 
dinê. Zarok giş pir kêvx- 
weş bûn û çepik lê dan." 

Di dibistana E1 Farabî de 
perwerda kurdî bi 385 za- 
rokan da destpêkirin. Dûre 
li hemû heremên Kurd lê di- 
jiyan perwerda zikmakî 
despêkir, belavbû. Heta sala 
1996’an bi tîpên kîrîlî per- 


fîlm û belgefîlm, konsertên 
muzîkê , 6 pêşangehên wê- 
neyan û 2 jî yê karîkatûran 
bên pêşkêşkirin. 

Di çalakiyan de bûyerek 
balkêş jî pêkhat ku ew jî ne- 
razîbûniya li dijî zimanê 
kurdî bû. Di panela bi navê 
"12 îlon, Polîtîkayên Aborî û 
Neo’’ de axaftvanên wek 
Prof. Dr. Sinan Sonmez ji Za- 
nîngeha Atilimê û Prof. Dr. 
Erinç Yeldan ji Zanîngeha 
Bilkentê, ji ber ku di panelê 
de kurdî jî hebû, organîzas- 
yon rexnekirin û xwe paşve 
kişandin. Paşê jî Şaredariya 
Çankaya ya CHP’ê ku salona 
xwe dabû û piştgiriya çala- 
kiyan dikir, ji ber ku di afîşa 
bernameyê de ligel tirkî, 
kurdî jî heye, logoya xwe ji 
afîşe derxistin. 

Çalakiyên ku heta 15’ê 
îlonê didomin, wê paşê li 
Amedê, Stenbolê, Îzmîr û 
Mêrsînê jî bên lidarxistin. 

Piştî dîroka Mestûre Xanê bihîst 

Per û baskên Tosinê Reşîd şîn bûn 


Hekîm Sefkan 


N ivîskar Tosinê Reşîd romana 
xwe ya li ser jiyana Mestûre 
Erdelanî berî bi çend mehan çap 
kir. Nivîskar Tosinê Reşîd bi per û 
baskên xwe yên şînbûyî, gotina 
Mesture Erdelanî ya dibêje: Serê 
me hêjayî tacê ye, bi wate dike. 

Rûdaw: Çima romanek li ser jiyana 
Mestûre Xan a Erdelanî? 

Tosinê Reşîd: Ez li Ermenistanê 
mezin bûme û min bêtirî jiyana 
xwe li wir derbas kiriye. Gelek Er- 
meniyan ji bo gelkujiyên ermeni- 
yan yên salên 1893 û 1915 an 
kurd tawanbar dikirin. Bi giştî 
ew bawarî serdest bû, wekî Kurd 
koçer in û li pey xwe tu nirxekî 
çandeyî nehîştine. Tê bîra min 
yekî nivîsîbû, wekî ’ew cîhên ki- 
nîse û xwendingehên me lê bûn, 
niha Kurd pezê xwe lê diçêrînin’. 
Û ev yek ji me gelekan re bibû 
komplêks. Ji ber vê jî gava min ji 
Qanatê Kurdo bihîst, wekî nîveka 
yekemîn ya sedsaliya XIX jineke 
Kurd a şaîr û dîroknûs hebûye û 
di wê dewranê di nav gelên cîran; 
Tirkan, Ereban, Farsan, Ermeni- 
yan, Gurciyan û Azeriyan de jinên 
wisa tune bûne, per û baskên min 
şîn bûn. Min êdî dixwest berhe- 
mekê li ser jiyana Mestûrê binvî- 
sim, lê çavkaniyên ku têrê bikin di 
dest min de tune bûn. Lê dax- 
waza nivîsara berhemeke li ser 
Mestûre Erdelanî tu cara ez rihet 
nehiştim. 

Te amadekarî û lêkolînên xwe 
yên li ser romanê li ku û bi çi rê- 
bazê hazir kirin? 

Ji bo çavkaniyan ez bêtir deyn- 
darê Prof. Dok. Y. Vasîlêva me. Wê 
sala 1984’an de dîroka mîrgeha 
Erdelan a Xosro Banî Erdelan bi 
navê "Xronîka” bi wergera rûsî 
çap kir. Sala 1990’an wê pirtûka 
Mestûrê bi xwe, "Xronîka mal- 
bata Erdelan" bi wergera rûsî çap 
kir, lê sala 1991’an lêkolîna ser 
dîroka Kurdan bi navê "Kurdistan 


MESTUftE 

fi a' -/it i!i 

T(Y. RFJÎO 



a Başûr-Rojhilat ji sed saliya XVII- 
destpêka XIX" çap kir. Ji bo baja- 
rên Silêmanî û Sinê, kelah, koçk û 
sera, xasbaxçe û mizgeft, çiya û 
çemên dora wan bajaran min 
bêtir malûmatî ji pirtûkên rêwi- 
yên Rûs û Ewrûpiyan girtin. Ji 
wan berheman bêtir pirtûka Rich 
Cl., ku sala 1820’an çûye Silêma- 
niyê û Sinê û rêwîtiya xwe bi hûr- 
gilî nivîsî ye, bi kêrî min hat. 
Pirtûk sala 1836’an çap bûye. 
Kurdên ji Sinê bi xwe gelek agah- 
darî dane min, ji min re wêneyê 
bajêr peyda kirin. Wisa bibû, wek 
gelek caran min bajarê Sinê di 
xewna de didît. Berevkirina agah- 
dariyan gelek dirêj kişand, lê min 
roman di demeke kurt de, bi bî- 
nekê re nivîsand. 

Tu li ser peyva "Romana Dîrokî" 

çi difikirî? Roman çiqasî dikare 

dîrokî be gelo? 

Peyvên "Romana dîrokî’’ berî 
her tiştî bi naveroka romanê re 
girêdayî ne. Di romana dîrokî de 
kes û bûyarên dîrokî çawa bingeh 
tên hildan û dora wan naveroka 
roman tê hûnanê. Bê guman ni- 
vîskar bi xwe jî leheng û bûyeran 
disêwirîne. Dikarî bêjî mezmezka 
romanê (skêlêt) bûyerên dîrokî 
yên rastîn, wekî dinê êdî nivîskar 


Tosinê Reşîd 

disêwirîne. Di ’Mestûre" de bûye- 
rên mezin gişt di dîrokê de cîh 
girtine. Gelek car romanên dîrokî 
ji bo hisên netewî xurt bikin tên 
nivîsandin. Di wêjeya Yekîtiya 
Sovyêt û gelek welatên din de 
cihê romana dîrokî girîng bû. Min 
jî xwest romanekê ser jiyana ji- 
neke Kurd a ronakbîr, ser mîrge- 
heke Kurdan a bi hêz û li gor 
dewranê pêşkêtî, binivîsînim. 
Wêrûpela dîroka me, bi rêya wê- 
jeyê bigihînim xwendevanan. 

Ji bo Mestûre Xan a Erdelanî û 

kesên wek wê ku nirxê civaka 

xwe ne, çi gereke bê kirin û ciyê 

xwe yê ku heq kirine wergirin? 

Ji bo kesên weke Mestûre xan a 
Erdelanî, yên nivîskar, dîroknivîs, 
berî her tiştî divê berhemên wan 
bi herdu zaravên mezin bên wer- 
gerandin û çap kirin. Wê baş bibe 
ew bi zimanên Ewrûpî jî bên çap 
kirin û gerek lêkolîna berhemên 
wan bê kirin. Hêviyek jî di dilê 
min de heye ku ji bo şaîr û dîrok- 
nivîsên Kurd ên jin salê carekê, 
yan du sal carekê, xelata bi navê 
Mestûre xan a Erdelanî bê dayîn. 
Nizanim ez ê ji vê hêviya xwe re, 
bikaribim piştevanan bibînim? 

Hevpeyvîn: Fatma Savci 


■ 


■ 


werde dihat dayîn. Piştî 1996’an 
bi tîpên latînî. Niha li Kazakistanê 
Herema Cambolê, Gundê Ce- 
sûrkê, Krodîka, Qeşqebûlax, li He- 
rema Çimkentê; gundê Sovyêtskî, 
Ciranbûzran, Syoznakrota, Lenin- 
col, Tuyêtas, li herêma Almaatayê; 
gundê Akbas- tau, Bêşaxac, Kas- 
kilînî, li herema Çû yê Gundê Tu- 
lebî u Li Kirgizîstanê gundê 
Petrovka û gudên girêdayî pay- 
text Bişkekê dersên zimanê Kurdî 
fermî têne dayîn. 

Di salê de carekê hemû mamoste- 
yên perwerda zimanê kurdî di bin 
Rêveberiya Yekitiya Kurdên li Ka- 
zakistanê berhevdibin û li ser 
pirsgirêkên perwerdê radiwestin. 
Mamoste Huseyînê Îbrahîm ku wî 
cara yekem di dibistana E1 Farabî 
de bi tîpên latînî perwerda ziman 
berdewam kiriye li ser berna- 
meya xwe wiha dibêje: "Di plana 
me de ziman, rêziman, dîroka 
Kurdistanê û perwerda çanda me 


heye. Qasî ku me materyal peyda 
kirine em hînî zarokan dikin. Ma- 
teryalên me hene, lê kêm in. Çend 
pîrtûk ji Enstîtuya Kurdî a li Sten- 
bol vê dawiyê gihiştin me, lê zi- 
manê hatiye bikar anîn ji bo 
zarokan giran e. Lê di rastî de ji 
bilî kêmasiya materyalan em bi 
xwe jî di warê kapasîteyê de ne 
bes in. Rast e gelek mamoste kedê 
didin, lê bi giştî divê bernameya 
perwerda zimanê kurdî ya na- 
vendî hebe. 

Mamoste Egîd jî 8 sal in li pay- 
texta Bişkek gundê Petrovka 
perwerdê dide. Ew jî heman nê- 
rinê tîne ziman û dibeje: "Zi- 
manê dibistanê zimanê 
dahatûyê ye" divê dahatûya Kur- 
dan hebe. Mamoste Egîd dibêje 
carna ji ber tunebûna materya- 
lan em bi çîrokan dersa xwe der- 
baz dikin û wiha domdike: 
"Mînak despêkê ez perwerdeya 
tîpên kurdî didim, lê piştre ez ni- 


zanim çi bidim. Divê ji koma 1 
heta 11 ez perwerdê bidim. Em 
ji Kurdistanê alîkariyê dixwazin." 
Di dibistana Petrovkayê de 232, 
didibistana E1 Farabî 368 zarok 
Kurd in. Li aliyekî bi hezaran za- 
rokên Kurd mafê wan heye ku bi 
zimanê xwe yê zikmakî li Asya 
Navîn perwerdê bixwînîn, li ali- 
yekî jî Kurd hawar dikin ku mafê 
xwe yê perwerda zikmakî bi- 
destbixin. Bi taybetî li Bakûrê 
Kurdistanê roj tuneye ku em vê 
daxwazê nebihîzin. Ji aliyekî 
hember desthilatdara qêrîn û 
gazincên mafê perwerda zimanê 
zikmakî bilind dibe, li aliyê din jî 
heman gazinc û qêrin hember 
rêxistin, sazî û partiyên Kurdan 
bilind dibe, dibêjin; ji me re ma- 
teryalên perwerda zimanê kurdî 
bişînin. Kurd ji Kurdan daxwaz 
dikin niha jî. Daxwazek nazik û 
bi wate! Gelo kesek vî dengî di- 
bihîze? 


Dawe-Doz 



E m gelek caran hinek tiştan dibihî- 
sin, lê tenê qaşilê ser û hew. Yan ji 
me nayê em derbasî hundirê wan bibin, 
yan jî em nikarin. Lê ya rast ji ber ku em 
miletekî ji kûraniya tiştan heznakin, em 
li gorî xwe tenê ji ser û qaşil hezdikin. 

Ji xwe ku qaşil li gorî me be, em hemû 
detayên din nabînin, bîrnabin yan jî 
haya me ji wan tune, loma jî ew qaşilê 
ku li gora me ye, yan jî em wiha dibînin, 
piştî tevdanekê dibe li dijî me. 

Mebesta min meseleya dozvekirinê 
ye. Di nav komela hunermendan de, 

dozvekirin mafekî rewa ye, dema mirovek berhemên yekî din 
bidize, yan jî bê destûra wî bixwîne, dikare dozê lê veke. Incex 
qaşil doz e, lê di hundirê qaşil de gelek detay hene ku xwediyê 
dozê kare winda bike. 

Sedema vê nivîsê ew e ku di hejmara çûyî ya Rûdawê de, 
nivîs-hevdîtina D. Dara bi Beytocan re bû. 

Min nûçeya dozvekirina kekê Beyto ku li îbrahim Tatlises ve- 
kiriye, berî çend salan di rojnameya Y. 0. Politika de xwendibû. 
Dêmekî mesele hewqas giran e ku hîn bi dawî nebûye. Min wê 
demê jî got, niha jî dibêjim. Ez ditirsim ku kekê me Beyto deyn- 
dar derkeve. Çima? 

Wek ku di axavtinên kekê Beyto de jî derbas dibe, ne diyar e 
doza çi li Tatlises vekiriye, doza gotinên stranê, melodiya wê, 
aranja wê? Lê dibêje ji bo strana 'Rinda min'; dema em bêjin 
stran tê wateya gotin û melodî, ne gotin, ne jî melodî bi serê 
xwe nabin stran, ji xwe gotina strandin, ji hûnandin û miks ki- 
rina çend tiştan bi hev re tê. Wek ka, av, ax, li nav hev dikeve, tê 
strandin û li dawî dibe herrî. Li vir bê guman mesela me, strana 
‘Rinda min’ e. Kekê Beyto, xwedî dengekî taybet e, şîroveya wî, 
isbata orjînala stylê wî dike, dibe hinek heznekin, lê dengê wî 
xweşe û hatiye qebûlkirin, lê strana ‘Rinda min’, ne ya Beytocan 
e! Ew stran, ku orjînala wê azerîye, bi tirki jî weke ‘Hasret yagar 
daglara’ (hesret bi ser çiyan de dibare) hatiye xwendin. Ew 
stran wek kevnê gel hatiye diyarkirin. Dibe ku xwediyê wê jî 
hebe. Ji xwe li Tirkiyê, jê hesantir tiştek tunebû ku mirov stra- 
nan bike gelêrî. Bêhtirî 3000 stranên kurdî, bi tirkî hatine gotin 
û hemû wek, strana gelêrî ya tirk hatine tomarkirin. 

Em bêjin ku stran, bi melodiya xwe ve jî ya Kekê me Beyto ye, 
gelo li deverkê bi navê xwe qeydkiriye? Ew dever divê li Tirkiyê 
be, ji ber ku hîn jî saziyên Ewrûpî, yên parastina mafên çapê, sa- 
ziya Tirkiyê MESAM, ne pejirandiye, ji ber korsan û tevliheviya 
meseleyên wiha. Loma jî qanûnên Ewrûpayê ji wir re nameşin. 

Eger ku xwediyê stranê derket û doz li Beytocan vekir, ku 
hem gotinên wê guhertine, hem jî bê destûra wî xwendiye, gelo 
wê kekê me çi bike? 

Loma ez dibêjim divê em ne tenê li qaşil binêrin, di bin qaşil 
de tiştên din hene. 

Dema îbo ,şemamê‘ stra, koma Agirê Jiyanê jî, berê xwe da 
dozê. Şemamê straneke gelêriye, eger mafê Agirê Jiyanê yê ber- 
hevkirinê heye, yê îbo jî heye. Her kes kare straneke gelêri bix- 
wîne, wekî ku aranje, ne wek hev bin, her kes serbest e. 

Berî niha jî gelek kesan deriyê dozan vekirine, bêhtir jî li îbo 
digerin. Dibe ku îbo di navbera xwe û hinekan de çare dîtibin, 
lê dengî pê nexistibin. Lê li gor agahiyên min, hemû stranên ku 
doz ji bo wan hatine vekirin, yan gelêrî ne, yan jî yên diziyê ne. 

Mesele ne tenê em nav bi xwe xin, di bin qaşil de tiştên din 
hene. 


Stop’ek bi 2 mîlyon Dolaran 


Silêmanî (Rûdaw ) - Du şîrke- 
tên Norwêcî bi hevkariya derhê- 
nerekî Kurd, bi navê STOP 
fîlmekî 2 milyon Dolarî ku behsa 
revandina doktoreke Kurd li 
Bexda dike, dikişînin. 

Derhênerê Kurd ê daniştvanê 
Norwêcê Helkewt Mistefa ku 
berî demekê bi kişandina fîl- 
meke sînemayî bi navê 'Dilê Sor' 
ve mijûl bû, niha vegeriyaye Kur- 
distanê û bi fîlmekî sînemayê ku 
mesrefa wê 2 milyon dolar in 
mijûl e. Navê film STOP e. Mis- 


tefa bo Rûdawê wiha ragihand: 
”Ev fîlm projeyek mezin e, behsa 
çîroka jineke Kurd dike ku li 
Bexda doktor e û di seredaneke 
yek roj de ji Bexda tê Kurdistanê, 
di nîvê rê de ji aliyê grubekê ve 
tê revandin." 

Helkewt Mistefa amaje da ku 
niha li bajarê Silêmaniyê li ser vî 
fîlmî kar dike: ’Aktorên serekî hê 
nehatine diyarkirin, lê sûpers- 
têrkeke Îranî yan Misrî wê rola 
serekî bilîze û wê aktorên din jî 
hemû Kurd bin." 

Hevpeyvîna Hefteyê 


Rûdaw I Hejmar 62 


Cîgirê Erdogan, Huseyin Çelik: 

Gelo 'Gary Adamsê Tirkiyê' kî ye? 


Di vê hevpeyvîna taybet ligel Rûdawê de - ku beşa yekê ya 
hevpeyvînê hefteya borî hat weşandin - Cîgirê Serokê AKP'ê 
Huseyîn Çelik nerînên xwe derbarê projeya BDP'ê ya "Xwese- 
riya Demokratîk", faşîstên Kurdan û Tirkan, helwesta parlamen- 
terên Kurd yên AKP'yî derbarê Pirsa Kurd de, pêwendiyên 
Tirkiyê bi Herêma Kurdistanê re û gelek babetên din anîn ziman 



Rûdaw: Dema Recep Tayyip Erdo- 
gan hat bajarê Wanê, got "ne DTP 
lê AKP nûnertiya vî xelkî dike, 70 
parlamenterên me, ne yên BDP’ê 
hene.” Lê BDP dibêje dema Parla- 
mena Tirkiyê biryara êrîşa der- 
veyî sînor da, bi tenê 21 
parlamenterên wan gotin na û 70 
parlamenterên Kurd ên AKP’ê 
gotin erê. BDP'yî parlamenterên 
Kurd ên ser bi AKP’ê dişibînin 
caşên serdema Saddam li îraqê û 
dibejin ew parlamenter ne ligel 
gelê xwe ne û dijî milletê xwe ne. 

Huseyin Çelik: Ev ne raste. Dix- 
wazim bêjim operasyona ku ar- 
têşê bir ser Bakurê îraqê, 
armanca wê ne ew bû ku êrîşan 
bibe ser xelkê Bakurê îraqê. Kur- 
dên Bakurê îraqê birayên me ne, 
ew Kurdên ku îro li herêmên jêr 
desthilata rêzdar Barzanî û rêz- 
dar Talabanî de li Bakurê îraqê 
dijîn, xelk, xizm û kesên me ne. Di 
dema rehmetiyê Turgut Ozal de, 
rêzdar Barzanî û Talabanî her- 
dem serdana Tirkiyê dikirin û 
pasportên Tirkiyê wergirtin, rêz 
li wan hat girtin. Di vî warî de ti 
pirsgirêka me tune. Ger ji min bi- 
pirsin, ka li Tirkiyê kes nîne ku bi 
çavekî nijadperestî û şoven berê 
xwe dide tevahiya xelkê Bakurê 
îraqê, dibêjim hene. Li Tirkiyê fa- 
şîstên Tirk û faşîstên Kurd jî 
hene. 

Mebesta te ew e ku BDP hêza fa- 

şîst a Kurdan e? 

Na, mebesta min ne ew e, ez 
BDP’ê bi giştî wek hêza faşîst a 
Kurd û MHP’ê wek partiya faşîst 
a Tirk nahesibînim. Lê her kesê 
nejadperest be, faşîst e. Li Tirkiyê 
hinekxelkhene wêna napejirînin 
ku Tirkiye bi Bakurê îraqê re pey- 
wendî hebe. Tirkên nejadperest 
hene nikarin wê yekê qebûl bikin 
ku Barzanî serdana Tirkiyê dike, 
yan ji wêna aciz in ku Ahmet Da- 
vutoglu û Zafer Çaglayan serdana 
wir kirine. Mebesta min ew e Tir- 
kên faşîst hene ku hemû Kurdan 
wek dijmin dihesibînin û Kurdên 
faşîst jî hene ku hemû Tirkan wek 
dijmin dibînin. Nejadperestî ne 
tiştekî xweşik û baş e. 

Ew operasyona ku li Bakurê 
îraqê hat meşandin, divê wiha bê 
temaşekirin. Hûn dewletek in û 
grûpeke çekdar li Bakurê îraqê 
bingeh û baregehek ava kirine, 
hin car tê û êrîşê dike ser polîs, 
leşker û heta kesên sivîl jî dike ar- 
manca wan êrîşan û piştre vedi- 
kişe û vedigere. Gelo ma mafê 
welatê me tune ye ku berevaniyê 
ji xwe bike? Loma piştgirîkirina 
parlamenterên AKP’ê ji operas- 
yonên derveyî sînor ne tiştekî 
ecêb e. Ji ber ev operasyon ne li 
dijî gelê Bakurê îraqê bûn. [...] 
Nabe ji bîra me here ku mafekî 
rewa yê Tirkiyê ye ku xwe bipa- 
reze. Ger li wir kampên PKK’ê ne- 
bûna, gelo Tirkiyê wê êrîş bikira? 
Na, nedikir. 


"Piştî ez çûm dibistanê, 
ez fêrî tirkî bûm. Zimanê 
min ê dayîkê kurdî ye" 


Berê dihat gotin ku Kurd tune 
ne, piştre hinek partî hatin û 
gotin rast e Kurd hene, lê pirsgi- 
rêkek aborî ye. Paşê Erdogan li 
Amedê got pirsa Kurd pirsgirê- 
keke siyasî û dîrokî ye û bi şer 
nayê çareserkirin. Kurdan he- 
mûyan got ew pêşketineke 
mezin e. Hûn wek Kurdekî ku 
hevdem Cîhgirê Serokê APK’ê 
ne, herwiha hebûna 70 parla- 
menterên Kurd û ew konferan- 
sên ku tên darxistin û ew 
dengên zêde ku AKPê li deverên 
Kurdî bidest xistin, ji bo ku aqli- 
yet û fikirîna nû di nav AKP’ê de 
bermaberî pirsa Kurd li Tirkiyê 
pêk were, we Kurdên hundirê 
wê partiyê çi rolek lîstiye? 
Diyare hemû ew pirs ji nişka ve 
pêk nehatine. Em devera xwe nas 
dikin. Piştî ez çûm dibistanê, ez 
fêrî tirkî bûm. Zimanê min ê da- 
yîkê kurdî ye. Zimanê dayîkî yê 
bavê min erebî ye û ez heta 
neçûm xwendingehê fêrî tirkî 
nebûm. Hebûna kesên wek me ku 
bi awayekî baş haydarê rewşa 
navçeyê ne û dizanin xelkê wir çi 
dixwazin û çi naxwazin, bando- 
rek zêde li ser siyasetên AKP’ê ki- 
riye. Em berdewam bi Serok- 
wezîr re wan pirsan gotûbêj 
dikin. Ya ku AKP’ê kiriye qet ne- 
dihat xeyala BDP’ê jî. Gelo BDP 


dikarî wan tiştan bike? [...] AKP ji 
bo Tirkiyê şansek e, loma li başûr 
û bakur, li rojhilat û rojava den- 
gan tîne. [...] Loma ger em di hun- 
dirê AKP’ê de nebûna, dibe 
pirsgirêkên wê hebûya. Lewra 
min baweriyeke kûr bi wê yekê 
heye ku ya birêz Serokwezîr li 
Amedê got ne tenê di axaftinê de 
maye û bi pratîk jî dimeşe. Ji ber 
gotin heye û pê re jî pratîk heye. 
[...] We got partiyên din tenê wek 
pirsgirêkek aborî li pirsa Kurd û 
rojhilat û başûrê-rojhilat dinerîn. 
Jiyana mirovan ne tenê boriyên 
navbera matbex û avdestxaneyê 
ye. Mirov tenê ji mîdê pêk nayê. 
Em dibêjin mirov ji sê beşan pêk 
hatiye: Mêjî, dil û mîde. Pêwîstiya 
wan her sêyan jî bi têrkirinê heye. 
AKP bi vî awayî li pirsgirêkê di- 
nere. Tenê di warê mafên civakî 
de me heta niha nêzîkî 25 heta 30 
madde cîbicî kirine. 


"Ji bo cara yekemîn, dew- 
letê bi awayekî aqilane 
rastî nas kiriye" 


Hûn wek AKP hest dikin ku di 
mesela çareserkirina pirsa 
Kurd de we ji Ozal zêdetir gav 
avêtine? 

Ozal carekê devê xwe vekir û 
axifî, dûre perîşan kirin. Tiştên ku 
me kirine bi ti awayî ligel wan tiş- 
tên di serdema Ozal de hatine 


kirin nayê muqayesekirin. Hemû 
tiştê ku hatiye kirin di serdema 
me de hatiye meşandin. Berî niha 
digotin, polîs û arteş bi PKK’ê re 
şer dike, eger hinekî rewşa aborî 
ya deverê bê başkirin bes e û bi 
wê yekê pirsgirêk wê bi dawî 
were û bê çareserkirin. Di ser- 
dema me de, ji bo cara yekemîn, 
dewletê bi awayekî aqilane rastî 
nas kiriye û li gor wê aqliyetê 
pêngav avêtine. 

BDP niha daxwaza "Xweseriya 

Demokratîk’’ dike, hûn çawa li 

vê xwestekê dinerin? 

Pêwîst e destpêkê wê yekê 
bêjim ku nabe Bakurê îraqê ligel 
Tirkiyê bê têkilkirin. Kurdên Ba- 
kurê îraqê bi awayekî di herê- 
meke diyarkirî de dijîn. Gelek sal 
in di wê navçeyê de bi hev re 
dijîn. Otonomî yan federalî ji bo 
xelkê Bakurê îraqê pêwîst e, pirs- 
girêka wan kêmtirî wêna nayê ça- 
reserkirin. Lê li Tirkiyê ev ne 
çareserî ye û tiştekî bi wî awayî 
nabe. Ji ber li Tirkiyê du ji sêyên 
Kurdan ne li rojhilat û başûrê-roj- 
hilat in, ew li rojavayê welat dijîn. 
Bo mîna gelek Kurd li Stenbolê 
dijîn. Binere li Adana, Mersîn, An- 
talya û deverên ser Deryaya Egeyî 
û Deryaya Navîn, Kurd di hemû 
wan cîhan de belav bûne. Em di- 
bêjin gelo em dixwazin hemû 
Kurdên Tirkiyê rihet bijîn û hemû 
Kurd bibin welatiyên wekhev û 
azad? Li Tirkiyê demokratîzekiri- 


neke rasteqîne vê pirsgirêkê ça- 
reser dike. Çareseriya Tirkiyê de- 
mokratîzekirin e û çareseriya 
Bakurê îraqê jî federalî ye. Nabe 
ew herdu têkilî hev bên kirin. Li 
Tirkiyê Kurd û Tirk têkilî hev 
bûne, di navbera Kurd û Tirkan 
de nêzîk 5 milyon zewac çêbûne. 
Li gor wê nerînê û rewşa dîrokî û 
cografî û rewşa ku em niha tê de 
ne, divê bêjim bila Elewî be û bêje 
ez Elewî me, Kurd were bêje ez 
Kurd im û hemû mafên çandî yên 
wî misoger be, lê bi eşkere ji te re 
bêjim em wê formûla BDP’ê wek 
tiştekî maqûl nizanin. 

Erdogan ragihand ku ew Iigel 
Ocalan ne civiyane, Iê hinek dez- 
gehên dewletê wek MIT pê re ci- 
viyane. Bi nerîna we, gelo 
Ocalan wê were darvekirin yan 
wê ji girtîgehê derkeve û li ser 
maseyekê hûnê pê re bicivin û 
wî muxatab bigrin? 

Li Tirkiyê darvekirin hatiye qe- 
dexekirin, loma darvekirina Oca- 
lan ne cihê behsê ye. Cezayê 
Ocalan jî zindana heta heta ye û 
biryara wî yekcarî ye û nayê gu- 
hertin. Ya ku serokwezîr gotiye 
rast e: ji wê rojê şûnde ku Ocalan 
anîne Tirkiyê, karbidestên dew- 
letê pê re hevdîtinan pêk tînin û 
bi wî re dicivin. Lê Hikûmeta 
AKP’ê di girtîgehê de bi Ocalan re 
danûstandin nekiriye, tiştekî 
wiha nebûye û nabe jî. Di bingeh 
de helwêsta şaş a BDP’ê jî ew e, lê 
li Birîtanya binerin, li îrlanda 
Bakur, dema pirsa IRA’ye hat ça- 
reserkirin, kes neçû bi IRA’ye re 
bicive û ligel wan gotûbêjê bike. 
Ji ber digel Sinn Fein û Gary 
Adams gotûbêj kirin. Gelo Gary 
Adamsê Tirkiyê kî ye? 

Ehmed Tirk... 

Dibêjin werin em bi we re bici- 
vin, dibêjin herin ligel Ocalan û 
Murat Karayilan bicivin. Bi kurtî 
bêjim, biraderên BDP’ê ti îradeyê 
pêşan nadin. Dema behsa wê me- 
seleyê dikim, mebesta min ne ew 
e ku bêjim bila BDP wek nûnerê 
hemû Kurdan were beramberî 
dewletê rûne û gotûbêjan bike. 
Ger BDP beşdarî proseya çarese- 
riyê bibe, divê ew jî bêjin ‘birano, 
nerîna me jî ew e! Pêwîst e ev bê 
kirin û ewyek jî neyê kirin.’ Herin 
ji BDP’ê pirs bikin kengê xwes- 
tine bi me re rûnin û me qebûl 
nekiriye? Selahattin Demirtaş û 
Gultan Kişanak hatin rûniştin û 
em bi wan re axifîn, lê ew ti îra- 
deyê pêşan nadin. îro tiştekî di- 
bêjin, sibê biryar û şîreteke PKK’ê 
digihe wan û bidawî dibe. 


Em BDP'ê wek nûnerê 
hemû Kurdan nabînin 


Ger BDP bê û bêje werin em bi- 
civin, hûnê ligel wan rûnin? 

Em BDP’ê wek nûnerê hemû 

"Kurdên Bakurê Iraqê bi awayekî di he- 
rêmeke diyarkirî de dijîn. Gelek sal in di 
wê navçeyê de bi hev re dijîn. Otonomî 
yan federalî ji bo xelkê Bakurê îraqê pê- 
wîst e, pirsgirêka wan kêmtirî wêna 
nayê çareserkirin. Lê li Tirkiyê ev ne 
çareserî ye û tiştekî bi wî awayî nabe." 



Kurdan nabînin. Wek partiyeke 
siyasî li Tirkiyê em amade ne wek 
partiyek ji partiyên vî welatî bi 
wan re jî bicivin û guhdariya wan 
bikin. Eger pêşniyareke wan 
hebe, em ê werbigrin û li ser bifi- 
kirin. Em bi vî awayî amade ne 
ligel wan bicivin. 


"Ji sê aliyan ve bi deryayê 
û ji çar aliyan ve jî bi dij- 
min re hatiye dorpêçki- 
rin" 


Em werin ser peywendiyên nav- 
bera Herêma Kurdistan û Tir- 
kiyê. Berê têkilî ne baş bûn, 
siyaseta Tirkiyê berê hemû li ser 
bingeha piştgirîkirina Eniya 
Tirkmenan bû, ji ber wê yekê jî 
Tirkiye di îraqê de nebû xwedî 
pêgeheke giring û giraniya xwe 
jî ji dest da. Niha Tirkiye ne li 
Bexda, tenê li Herêma Kurdis- 
tanê xwedî dengeke û ev jî ji ber 
wan peywendiyan e ku bi Kur- 
dan re heye. Niha ku Tirkiyê li 
Hewlêrê konsolxane vekiriye, ev 
peywendî ber bi ku derê diçin? 
Dema em gilî ji şaşiyên xwe 
dikin, pêwîst e rastiyan jî li cîhê 
wan danînin. Ya ku hûn derbarê şa- 
şiyên berê behs dikin, Tirkiye ew 
danîne kêlekê. Vêna jî tenê ne ji ber 
peywendiya ligel Bakurê îraqê ye. 
Li Tirkiyê di pirtûkên dibistanê de 
ew fêrî me kirine ku Tirkiye ji sê 
aliyan ve bi deryayê û ji çar aliyan 
ve jî bi dijmin re hatiye dorpêçki- 
rin. Ji me re digotin îran, îraq, Sû- 
riye û Ermenistan dijmin in, Rûsya 
Bulgaristan, Yûnansitan û hwd. dij- 
min in. Lojîk ew bû. Lê em dibêjin 
derdora me bi djiminan nehatiye 
dorpêçkirin û derdora me cîran in. 
Ev jî ne tenê ligel Bakurê îraqê, me 
bi hemû cîranên xwe re ew deriyê 
dostîniyê vekiriye. [...] Derbarê Ba- 
kurê îraqê de, gelo cîhek bi navê 
Bakurê îraqê heye, yan na? Heye! 
Gelo li wir herêmek xwerêveber a 
Kurdî heye, yan na? Heye! Ger em 
bixwazin wan nebînin, dişibe wê 
yekê ku em di roja ronahî de çavên 
xwe girê bidin û wiha bizanin me 
şev afirandiye, lê wê demê me tenê 
şev ji xwe re çêkiriye. Wate ger 
wiha bihesibînî yek ji wan tune ye, 
ew tê wê wateyê ku bikarî wî ji nav 
bibe, loma her wek min got, berê 
pirsgirêk di navbera Tirkiyê û îda- 
reya Bakurê îraqê de hebûn. Lê ger 
we bala xwe jê re dabe, di serdema 
AKP'ê de peywendiyeke germtir 
heye. Me konsolxane li Hewlêrê 
vekir û wezîrên me serdana wir 
kirin. Ew xwendingehên ku Tirkan 
li wir vekirine, pirên kultûrî yên di 
navbera herdu aliyan de ne. Bo 
mînak vekirina Zanîngeha IŞIK ku 


di serdema wezareta min de bû. 
Wê demê min Rêveberê Giştî yê 
Xwendina Bilind şand wir û di rêû- 
resma vekirina zanîngehê de beş- 
darî kir û sipas ji Nêçîrvan Barzanî 
re ku di mala xwe de pêşwazî li wî 
kir, ew ji bo me tişteke gelek 
bedew bû. 

Piştre xurtkirina peywendiyên 
bazirganî û herwiha serdana 
dawî ya Serokê Herêma Kurdis- 
tanê Mesûd Barzanî ji bo Tirkiyê 
di rewşeke gelek germ û dostane 
de hat meşandin. Hevdîtina wî bi 
serokwezîr û serkomar re pir gi- 
ring bû. Ahmet Davutoglu yek ji 
wan hevalên me ye ku ji nêz ve vê 
pirsê dişopîne. Ez bawer im ew jî 
her bi wî awayî li meselê dinere. 
Loma ez bawer im peywendiyên 
Tirkiyê ligel Bakurê îraqê tenê bi 
têkilîkirin ligel Eniya Tirkmenî 
nayê sînordarkirin. [...] Di rastî de 
dixwazim tiştekî bêjim: em neçar 
in bi hev re bijîn, em bi wê yekê 
re jî mehkûm in ku bi hev re bijîn. 


Ez bawer im di demek ge- 
lekî kurt de vîza radibe 


Gelo peywendiyên navbera 
herdu aliyan wê bigihin wê astê 
ku vîze di navbera wan de ne^ 
mîne, mîna we ligel Sûriyê kir? 

Ez bawer im di demeke gelek 
kurt de wê ew yek biqewime. Ji 
ber niha Tirkiyê ligel 55 welatan 
vîze rakiriye. 

Berê daxuyaniyên tund di nav- 
bera Mesûd Barzanî û Tirkiyê de 
di rojevê de bûn. Piştre di nav- 
bera herdu aliyan de serdan 
çêbûn. Niha hûn çawa li rola 
Mesûd Barzanî dinerin? 

Em birêz Mesûd Barzanî wek 


kesayetiyekê dibînin ku xelkê 
xwe bi hev re ragirtiye û dixwaze 
Bakurê îraqê avedan bike û bi 
Tirkiyê re jî peywendiya li ser 
bingeha dostaniyê pêşde bibe. 
Em wê yekê dibînin û lewra Tir- 
kiye giringiyê jê re dide. Lê li vir 
pirsgirêk heye, ew jî ew e ku 
Amerîka hêzên xwe ji îraqê diki- 
şîne. Ew hêzên xwe dikişînin û 
em bi tenê dimînin, lê PKK dij- 
minê Tirkiyê ye û niha PKK di 
wan herêman de cîhgir bûye ku 
birêz Barzanî rêveberiya wan 
dike. Ew e ku ji aliyê Tirkiyê nayê 
qebûlkirin. Ger birêz Barzanî û 
îdareya Bakurê îraqê di navbera 
xwe û PKK’ê de xeteke yekcarî 
danîne û helwesteke xurt bistîne, 
xweştivîbûn û alîgiriya Bakurê 
îraqê li Tirkiyê wê gelek bilind û 
zêdetir be. [...] Hin caran dibêjin 
Tirkiye dixwaze Bakurê îraqê 
dagir bike û Mûsilê bixe ser xaka 
Tirkiyê, ew gotineke bê bingeh e 
û nayê fikr û mêjiyê ti kesî. Tir- 
kiye ti gav nabe gef li ser Bakurê 
îraqê. Lê pêwîst e ew unsurên ku 
li Bakurê îraqê dibin gef bo ser 
Tirkiyê, neyên parastin. 

Di wê demê de ku peywendiyên 
navbera Herêma Kurdistan û 
Tirkiyê nexweş dibûn, Nêçîrvan 
Barzanî wek Serokê Hikûmetê 
herdem digot Tirkiye ji me re 


welatekî stratejîk e û hewl dida 
peywendî qut nebin. Gelo niha 
ew peywendî ji qutbûnê dûr in? 

Di zimanê tirkî de gotinek pêşi- 
yan a gelek bedew heye û dibêje: 
"Nebe tevir tenê bo min, bibe 
mişar yek ji min re û yek ji te re.” 
Ev di dîplomasiyê de jî heye. Pey- 
wendiya navbera gel, welat û hi- 
kûmetan girêdayî baweriya 
beramber e. Ez gavekê diavêjim û 
tu jî pêngavekê diavêje, yanî nabe 
berdewam û herdem em li bendê 
bin tenê aliyê beramber tiştekî 
bide. Loma pêwîst e bi hemû 
awayî peywendiyên bi Tirkiyê re 
neyên qutkirin. Ger pirsgirêk jî 
hebin, divê peywendî her berde- 
wam bin. Ez bawer im peywendi- 
yên niha li ser zamîneyeke gelek 
paqij pêşde diçin, wate guhertina 
serokwezîr nabe bandorê bike, ya 
giring aqliyet û nerîn e. 

Niha li Herêma Kurdistanê gaz û 
petroleke zêde hatiye dîtin. Jima- 
reke zêde ya rawêjkarên we niha 
dibêjin ku di dema xwe de wan 
digot pêwîst e herî zû ew herin 
Herêma Kurdistanê. Niha piştî 
derketina vê dewlemendiyê û bi 
taybetî jî ku di serdema Ozal de 
dihat gotin parêzgeha Mûsilê 
wek herêmeke federe li ser Tir- 
kiyê bê zêdekirin, niha we ti 
deman behsa van babetan kiriye? 
Bi baweriya min mirov ji zererê 
ji nîvê jî vegere baştir e. Yanî tiştê 
di dema borî de dereng maye, 
nayê wateya ku em îro nikarin tiş- 
tekî bikin. Li Bakurê îraqê jima- 
reke zêde ya şîrketên Tirk hene 
ku di warê gaza xwezayî, petrol, 
bînasazî û hwd. de çalak in. Ev tiş- 
tekî pir girîng e. Lê dîsa dubare 
dikim ku sînorên Komara Tirkiyê 
diyar in û çavên me ne li xaka ti 
kesî ye. Dibe hê di xeyala hinek 
kesan de li Tirkiyê tiştekî bi vî 
rengî hebe, lê êdî heyama împera- 
toriyan qediyaye. Lê di navbera 
welatên Ewrûpa de sînor ne- 
mane. Visa jî nemane. Ji ber çi ro- 
jekê wiha ji bo me jî neyê. Niha 
me sînorên xwe ligel Sûriyê veki- 
rine, ji ber çi ligel Bakurê îraqê ne 
wiha be? Bê guman rojek tê ku wê 
visa jî di navbera me de nemîne. 
Li Tirkiyê gotinek heye dibê: 
"Cîran muhtacê cîranê xwe ye." 


Meseleya xeta gaza Nabucco ji 
bo Ewrûpa heye. Gaza Herêma 
Kurdistanê heye û rêya Tirkiyê 
jî heye. Hêdî hêdî Herêma Kur- 
distanê berbi wêya ve diçe ku 
bibe yek ji dabînkerên gaza pro- 
jeya Nabucco, hûn ji bo vêya çi 
dibêjin? 

Ser çavan, bi xêr bê, li ser ser û 
ser çavan. Berî niha dema min ni- 
mûneya mişarê anî, mebesta min 
ev bi xwe bû. Di Îngilîzî de jî me- 
seleya "win, win” heye. Yanî em 
tiştekî wiha bikin ku hem civaka 
me qazanc bike û hem civaka ba- 
kurê îraqê, çi ji vêya baştir heye. 


Em destwerdanê di karû- 
barên navxweyî yên Ba- 
kurê îraqê de nakin 


Peywendiya AKP’ê ligel PDK û 
YNK’ê çawa ye? 

Em destwerdanê di karûbarên 
navxweyî yên Bakurê îraqê de 
nakin. Wek çawa ew jî maytêki- 
rinê di karûbarên me yên navx- 
weyî de nakin. Li Bakurê îraqê kî 
bi ser dikeve û kî xelkê birêve 
dibe, biryar di destê xelkê wir bi 
xwe de ye. Lê kî be û kî desthilat- 
dar be, baweriya me bi bihêzki- 
rina peywendiyên dostaniyê yên 
baş ligel Bakurê îraqê heye. Dema 
Talabanî bû serkomarê îraqê, tê- 
kiliyên birêz Talabanî ligel Tirkiyê 
zêdetir berbi pêş ve çûn. Li ser 
astê giştî, em rêza herdu hizban 
digrin, lê li ser astê hizbî peywen- 
diyên me ne ewqasî zêde ne. [...] 

Pir caran Serokê Yekgirtûya îs- 
Iamî ya Kurdistanê, Selahedîn 
Behaedîn, tê Tirkiyê û li Kurdis- 
tanê jî herdem dibêjin AKP wek 
partiyeke Îslamî ya Îxwanî 
(bira) piştîvaniya Yekgirtûya îs- 
lamî dike, gelo ev rast e? 

Tekez dikim ku nûnerên xelkê 
Bakurê îraqê nûnerên dostên me 
ne. Nûnerên kes û karên me ne, lê 
em bi ti awayî destwerdanê di ka- 
rûbarên siyaseta navxwe ya Ba- 
kurê îraqê de nakin. Ev hemû 
gotegot in. Em ligel kesekî bicivin, 
ev nayê wateya ku em piştîvaniya 
wî dikin. 


Dema Barzanî hat Tirkiyê û ligel serokwezîr û serkomar civiya, 
her weke rojnameyên Tirkiyê jî behs kirin, ne tenê ala Kurdis- 
tanê, Iê ala îraqê jî nehat danîn. Hûn wek siyasetvan û kesekî nê- 
zîkî serokwezîr sedema vêya bi çi ve girê didin? 

Huseyin Çelik: Wek hûn jî dizanin Hikûmeta Herêmê li Bakurê 
îraqê ne pêkhateyeke serbixwe ye û ne welatekî serbixwe ye. 
Birêz Barzanî jî ne serkomarê îraqê ye. Dema birêz Talabanî tê, 
em ala îraqê datînin. 

Lê dema Barzanî diçe Qahîre û ligel Husnî Mubarek rûdine, ala 
îraqê datînin û dema diçe Fransa ne tenê ala îraqê, lê ya Kurdis- 
tanê jî datînin... 

Huseyin Çelik: Peywendiya vê bi protokola navbera welatan 
de heye. Haya min ji hurdekariyên protokola Wezareta Derve 
nîne. Lê madem Barzanî ligel serkomar bicive, ligel serokwezîr jî 
bicive û ligel wezîrê derve civîna çapemeniyê bike, li gor min ev 
girîng e ne tiştên din. Serdana birêz Barzanî li Tirkiyê bû cihê gi- 
rîngiyê, radyo û televizyon û rojnameyan bi girîngiyeke zêde 
behsa wê kirin. Ger em nîvê dagirtî yê qedehê bibînin baştir e. 
Birêz Barzanî di demeke pir hestiyar de hat Tirkiyê, lê ligel vê jî 
pir girîngî pê hate dan. 

Dewleta Tirk markeya "KurdFM” nepejirand 


Robîn Botî Enqere 


D ewleta Tirk ji hêlekê ve xwe 
hazir dike ku ji bo Kurdan re- 
formên nû çêke, ji hêla din ve jî rê 
nade ku markeyên bi navê "Kurd” 
li Tirkiyê bêne qeydkirin. Daîre- 
yên fermî yên Tirk herî dawî des- 
tûr nedan ku radyoya "KurdFM" li 
Tirkiyê wekî markeyeke fermî bê 
pejirandin. 

Xwediyê KurdFMê Agirî Soran ji 
Rûdawê re got ku wan berî çend 
mehan li Almanyayê markeya 
KurdFM wekî fermî li daîreyên 
berpirsyar dane nivîsandin, "Bi 
rêya parêzerên xwe me hewl da li 
Tirkiyê jî wekî marke navê 
KurdFM bidine nivîsandin, lê em 
her dem bi bersivên neyînî re rû 
bi rû ma ne, ji me re gotin ji ber ku 
nav kurdî ye em napejirînin." 


"Guhertinên MTirkiyê hêjîli 
ser kaxizdimînin û nakevin 
praktîkê" 

Soran, nepejirandina navê 
KURDFM’ê wek skandalekê bi 


kurdFM 

nav kir û got: "Komara Tirkiyê û 
saziyên wê yên berpirsiyar dema 
dor bê ser peyva ‘Kurd’, ji bo ku 
nepejirînin her tiştî dikin. Me 
xwest em li Tirkiyê jî di nav bazir- 
ganiyê de bi awayeke fermî kar 
bikin, lê kurdbûna me nepejiran- 
din û navê kurdî dîsa asteng kirin. 
Ev jî nîşan dike hemû guhertinên 

li Tirkiyê hê jî li ser kaxiz dimînin 
û nakevin praktîkê." Radyoya 
KurdFM ev demeke li ser înter- 
netê weşana testê dike. Piştî ka- 
rûbarê fermî wê bikeve ser 
weşana normal. Berî ku ew dest 
bi weşanên zindî bikin û bi awa- 
yekî fermî vebûna radyoya xwe 
ragihînin, xwestin xwe heman 


wek Almanya li Tirkiyê jî wek 
marke tomar bikin û ragihînin. 


Parêzer:"Dibêjin peyva 
'KURD'nikare bibe marke" 

Parêzerê KurdFM’ê Dr. Meyer- 
Dulheuer, ragihand ku wan çend 
hewl dane bi parêzerên xwe yên 
Tirkiyê re vê yekê pêk bînin da ku 
KurdFM bibe marke, lê mixabin 
her tim bersivên neyênî hatine: 
"Bersivên ji parêzerên me yên 
Tirkiyê re hatî li ser çend xalên 
sereke radiwestin. Ji van xalan a 
yekem ew e ku li Tirkiyê dezge- 
hekî ku peyva 'Kurd’ di nav de be 
nikare bibe marke û bi çi mebestê 
dibe bila bibe nikare kar bike." 

Heta niha gelek markeyên din 
jî hatine redkirin. Dr.Meyer balê 
dikişîne ser ku di bersivên parê- 
zerên Tirkiyê de çend xalên din jî 
hatine destnîşankirin: "Ji me re 
gotin ku hetanî niha li Tirkiyê ji 
bo ku bibe marke serîlêdanên ji 
bo ‘Colakurda’, ‘Cola Kurdî nû’, 
'Cola Kurdion’, ‘Kurdcel’, ‘Keçka 
Kurda’ hatine redkirin û destûr ji 


bo wan jî nehatiye dayîn." 

Li ser sedemên nepejirandinê jî 
parêzer matmayî dimîne û di- 
bêje: "Kêmbûna belgeyên fermî, 
ewlekariya Tirkiyê, rengên kesk û 
sor û zer remzê PKK ne." 

Parêzer dibêje heta niha li Tir- 
kiyê tenê televizyona KURDl ka- 
riye xwe weld merke bide 
pejirandin. "Lê ew jî piştî karên 
gelek dirêj û piştî ku KURDl xwe 
wekî markeyek cîhanî tomar ki- 
riye, li Tirkiyê jî hatiye pejirandin." 

Xwediyê KurdFM niha bi parê- 
zerên xwe re difikire da rêyeke 
çawa hilbijêre ku KurdFM li Tir- 
kiyê bidine pejirandin. "Parêzerê 
me li Frankfurtê yekî navdar e, lê 
ew bixwe nikare fêm bike bê 
çawa destûrê nadin vê marke- 
bûnê. Em ê her dem îtîraz bikin û 
bi şerekî nû yê dadê ve em ê dîsa 
bidin dû vê xwesteka xwe heta ku 
navê ‘KurdFM’ bê pejirandin." 

Hêjayî gotinê ye ku KurdFM 
niha li ser înternetê weşana xwe 
ya testê dike û di mehên pêş de 
wê bi awayekî fermî dest bi weşa- 
nên xwe yên zindî bike û vebûna 
xwe ragihîne. 


Reytînga kurdî ji tirkî zêdetir e 


Li Bakûrê Kurdis- 
tanê her ku diçe 
televizyon û radyo- 
yên ku bi piranî 
programên xwe bi 
kurdî pêşkêş dikin, 
ji dayik dibin 

Bawer Çem Amed 

P iştî ku li Tirkiyê RTUK’ê destûr 
da weşana bi kurdî, weşange- 
ran jî zêdetir cih dan kurdî. Pêş- 
kêşvana CanTV, Sevda Kaplan, 
diyar kir ku li hemberî kurdî ele- 
qeyeke mezin heye û reytînga ber- 
nameyên bi kurdî ji tirkî zêdetir e. 

Piştî ku Lijneya Bilind a Radyo 
û Televizyonan [RTUKJ a Tirkiyê, 
di çarçoveya "rêlêvekirina demo- 
kratîk" de destûra weşana bi 
kurdî da, televizyon û radyoyên 
herêmî yên li Amedê lez dan xe- 
batên xwe yên weşangeriya bi 
kurdî. Beriya demekê li bajarê Dî- 
lokê (Antep) jî kanaleke bi kurdî 
ya bi navê Dunya TV dest bi we- 
şana xwe kir. 

Beriya ku destûra weşana bi 
kurdî ya 24 saet bê dayîn, kenala 
bi navê Gûn TV dest bi bername- 
yên bi kurdî kiribû, ew her êvar 
saet di 18.00’an de nûçeyên xwe 
bi kurdî pêşkêş dike. Nava heftiyê 
her serê sibehê jî bernameyeke 
daxwazên stranan a bi navê "Şadî 
Newa” dide weşandin. Herwiha 
di Gûn TV de heftiyê carekî ber- 



Sevda Kaplan 

nameya "Dergûşa Çandê’’ û "Ber- 
nameya Taybet" tê weşandin. Di 
televizyonê de bernameya ku 
herî zêde tê temaşekirin berna- 
meya stranan e. Gûn TV di nava 
rojê de jî sedî 90’ê stranên bi 
kurdî diweşîne. Bernameyên 
zindî yên Gûn Radyo jî giranî bi 
kurdî ne, ew niha ji sedî 70 bi 
kurdî weşanê dike û hewl didin bi 
zaravayê kurmancî û zazakî vê rê- 
jeyê bilindtir bikin. Ev li Amedê 
kenala herî zêde xwedî persone- 
lên kurdîzan e û ji televizyonên 
din zêdetir tê temaşekirin. 

Kenaleke din a li Amedê jî Söz 
TV ye. Di vê qenalê de tenê ber- 
nameyeke bi kurdî tê weşandin. 
Bernameya "Quran û Jiyan" li ser 
oldariyê ye. Li gorî agahiyên ku 
rêvebirên TV’yê dan, ev bername 
ji yên tirkî zêdetir tê temaşekirin. 
Ji ber ku di warê personelên kalî- 
fiye yên kurdî de zehmetî dikişî- 


nin û kesên bi kurdî dizanin jî bi 
pereyekî kêm naxebitin, TV niha 
nikare bernameyên bi kurdî zêde 
bike. Li gorî agahiyên rêveberên 
TV’yê dan, wê di pêşerojê de ber- 
nameyên bi kurdî bêne zêdekirin. 
Ji bo vê yekê xebateke bingehîn tê 
kirin. Di vê TV’yê de jî stran bi gi- 
ranî bi kurdî ne. Car caran jî qesî- 
deyên bi kurdî û tirkî têne 
weşandin. Kenaleke din li Amedê, 
Kanal 21 e. Di vê Kenalê de ber- 
nameyên bi kurdî qet nîn in, lê gi- 
raniya sitranan bi kurdî ne. 

Pêşkêşvana Can TV, Sevda Kap- 
lan, ku her êvar nûçeyên bi tirkî 
pêşkêş dike, heftiyê carekî berna- 
meyeke bi kurdî ya bi navê "Roja 
Hunermend’’ çêdike. Kaplan ji 
Rûdawê re axivî û diyar kir ku ew 
bernameyeke bi navê "îslam û 
Jiyan" jî didin weşandin û stranên 
di kenala wan de jî sedî 80 bi 
kurdî ne. Kaplan diyar kir ku wê 
zêde bi kurdî nedizanî lê piştî ku 
destûra kurdî girtin, ew 2 meh 
çûye kursa bi kurdî û wiha got: 
"Min berê bi kurdî zêde nedizanî. 
Lê piştî ku min 2 meh bi kurdî 
dersa taybet dît, baweriya min bi 
min hat. Niha du ferhengên min 
hene. Yek ferhenga tirkî-kurdî û 
ya din jî diya min e. Peyvên ku ni- 
zanim, jê hîn dibim. Ji kurdî qet 
şerm nakim. Kurdiya min qels jî 
be, li gelek cihan bi kurdî diaxi- 
vim, peyvên ku nizanibim jî di 
sohbetê de hîn dibim. Ez dixwa- 
zim di pêşerojê de hejmara ber- 
nameyên xwe zêdetir bikim û 
kurdî bibe zimanê serdest.” Kap- 
lan destnîşan kir ku radyoya wan 
ji sedî sed bi kurdî weşanê dike. 

Unîversîteya Artuklu de bi kurdkî 
lîsanso berz virazîyêno 



Kursê perwerdekerdişê dersdaranê kurdkî ra yew vîsteke 


Grûbêka 
fundamenta- 
lîste waşt 
Quran bi- 
veşno 

Florîda (Rûdaw) - Ame- 
rîka de yew grûba funda- 
mentalîste waşt roja llê 
êlulê yew Quran biveşno. 

Grûbêka fundamenda- 
lîste bi nameyê "Dove 
World Outreach Center" 
eyaletê Florîda ya Amerîka 
de waşt roja yadkerdîşê 
hêrîşê llê êlulê bibo "Roja 
Mîyanneteweyî ya Veşna- 
yîşê Yew Quranî". Labelê 
serekê DYA Barak Obama 
û gelek karbidestanê Dew- 
letanê Yewbîyayanê Ame- 
rîka na pêşnîyaze rê qayîl 
nêbîy. Serek Barak Oba- 
mayî va, karode nîyanên 
qet nêşîkîno ro tore û ede- 
tanê Amerîka. Û dima 
dewam kerd va, no kar 
Amerîka de beno sebebê 
dişmenîya îslamî. Teber ra 
kî beno sebebê netîceyanê 
xiraban. Nê qerarî ra dima 
heyatê eskereranê DYA ke 
îraq û Efxanîstan de yê, 
keweno tehluke. Barak 
Obamayî va, tersê mi o yo 
ke no kar heto bîn ra kî 
destê El-Qaîde xurt bikero 
û şaristananê Ewropa û 
Amerîka de organîzeker- 
dîşê hêrîşanê întîxarî asan 
bikero. 

Vatîkan û xeylê dewle- 
tanê bînan kî qerarê grûba 
"Dove World Outreach 
Center"î şermezar kerd. 
Naye ser o, berpirsîyarê na 
grûbe Keşe Terry Jonesî 
badê ke gelek cayan ra, bi- 
taybetî hetê wezîrê paras- 
tinî yê Amerîka Robert 
Gatesî ra ame îqaz ker- 
dene, fek veşnayîşê Quranî 
ra verada. Keşe Terry 
Jones û melayê cematê 
muslumanî yê Florîda Me- 
hemed Misrî pîya yew 
kombîyayîşê çapemenîye 
viraşt û da zanayene ke fek 
veşnayîşê Quranî ra vera- 
dayo. Seba ke keşe Terry 
Jonesî fek veşnayîşê Qu- 
ranî ra verada, Mela Mehe- 
med Misrî o tebrîk kerd. 



Mela Mehemed Misrî û Keşe 
Terry Jones kombîyayîşê 
çapemenîye de 


Mêrdîn (Rûdaw) - Unîversîteya 
Artuklu ya Mêrdînî de programê 
Ziwan û Kulturê Kurdan yê Enstî- 
tuya Ziwananê ke Trikîya de Ciwî- 
yênê de seba lîsansê berzî 
somestirê payîzî yê 2010-2011Î 
de vîst (20) wendekarî yenê gi- 
rewtene. 

Seke yeno zanayene çarçewaya 
Enstîtuya Ziwananê ke Trikîya de 
Ciwîyênê yê Unîversîteya Artuklu 
ya Mêrdînî de seba perwerdeker- 


Hewlêr (Rûdaw) - Goreyê reqe- 
manê wezaretê bazirganîye, 11 
hezarî 95 şîrketî Kurdîstanê Ba- 
şûrî de fealîyet kenê. 

Her ke şino Kurdîstanê Başûrî 
de sehaya karî vêşî bena. Goreyê 
fikrê berpirsîyarê qeydanê şîrke- 
tan yê wezaretê bazirganîye Dil- 
zar Îsmaîlî, seba ke asanîya 
qanûnî esta û îmkanê karî vêşî yê, 
coka her roje Kurdîstanê Başûrî 
de hûmara şîrketanê cayî û xerî- 
ban vêşî bena. 

Berpirsîyarê qeydanê şîrketan 
yê wezaretê bazirganîye Dilzar 
Îsmaîl va, her hîrê eyaletanê ke 
nika binê îdareyê kurdan de yê de 
9 hezarî 603 şîrketê cayî û hezar 
û 871 şîrketê xerîbî estê; Hewlêr 
û Duhok de 7 hezarî 113 şîrketê 
cayî 871 zî şîrketê xerîbî, Silêma- 
nîye de zî 2 hezarî 490 şîrketê 
cayî û 621 şîrketê xerîbî estê. 

Emser aşma gulane de beyan 
bibi ke 1200 şîrketê xerîbî Kur- 
dîstanê Başûrî de estê ke 600ê 
înan yê şarê Tirkîya yê. Wina 
aseno ke aşma gulane ra nat, yanî 
hîrê aşman de, Kurdîstanê Başûrî 
de 300 şîrketê xerîbî zêdîyay. 

Goreyê qanûnan ra Kurdîstanê 
Başûrî de seba ke yew şîrket 


dişê namzedanê dersdarîye yê 
kurdkî (kurmanckî-zazakî) ham- 
nanê 2010Î de yew kurs abibi. 
Seba kursî 499 kurmancî 34 zî 
kirmancî, pêropîya 533 kesan 
muracat kerdbi. Netîce de hîris û 
heştê înan kurmancî duwêsê înan 
zî kirmancî, pancas kursîyerî 
seba dersdarîya kurdkî amebîy 
perwerde kerdene. 

Nê kursî ra pey, sey dewamê nê 
programî, çarçewaya eynî enstîtu 


abibo ganî tewr tay mîlyarêk 
dînar sermaye nîşan bido. Seba 
şîrketêkê mîmarîye zî ganî 200 
mîlyon dînar sarmaye estbo. La- 
belê tam nêno zanayene ke nê 
şertî pratîk de çiqas yenê ca yan 
tetbîq benê. 

Heto bîn ra walîyê Duhokî 
Temir Remezanî da zanayene ke 
goreyê hîrê serrî verê cû bazirga- 
nîya ke sînorê Brahîm Xelîlî de 
mîyanê Tirkîya û Kurdîstanê Ba- 
şûrî de bîyêne se ra di sey (% 


de programê lîsnasê berzî ame 
dest pêkerdene û do 20 wende- 
karî seba lîsansê berzî bêrê gi- 
rewtene. 

Derheqê kursê perwerdeker- 
dişê dersdaranê kurdkî û lîsansê 
berzî yê bi kurdkî de mudirî Ens- 
tîtuya Ziwananê ke Trikîya de Ci- 
wîyênê Prof. Qedrî Yildirimî va, 
"Badê kursê perwerdekerdişê 
dersdaranê kurdkî na rey ma 
programê lîsansê berzî yê bi 


200) zêdîyaya. Nika yew serre de 
6 mîlyar dolarî bazirganîye bena. 
Walî Temir Remezanî ser o zêdna 
û va, îhtîmalêko pîl, serra 2011Î 
ra pey tena berê Brahîm Xelîlî ra 
mîyanê Tirkîya û Kurdîstanê ba- 
şûrî de yew serre de 8 mîlyar do- 
larî ra vêşêr bazirganîye bibo. 

Wina aseno ke hem hetê eko- 
nomîye ra hem hetê perwerdeyî 
ra û bitaybetî hetê sîyasî ra Kur- 
dîstanê Başûrî Tirkîya ra yeno gi- 
rêdayene. 


kurdkî da dest pêkerdene. Dest- 
pêk de do 20 kesî seba lîsansê 
berzî bêrê girewtene. Ma do bi- 
ewnîyê muracatan ra. Goreyê 
muracatan ma do hûmara wen- 
dekaranê lîsansî yê kurmanc û 
kirmancan bellî bikerin.” 

Prof. Qedrî Yildirimî derheqê 
nameyê enstîtu de zî va "Ma bi xo 
nameyê enstîtu ra, ta sere ra razî 
nîyê. Labelê ma destpêk de name 
nêkerd problem. Ma va, na mer- 
hele de muhîm o yo ke ma muhte- 
waya aye dekerin. Nika qerarê nê 
lîsansê berzî reyde ma resay bi 
amancê xo. înşala ma do nameyê 
na enstîtu zî bivurnin bikerin 
'Enstîtuya Kurdolojî’ yan zî 'Enstî- 
tuya Ziwan û Edebîyatê Kurdkî’. Bi 
no qayde ma wezenê akademîsye- 
nanê kurdkî perwerde bikerin." 

Seba muracatê lîsansê berzî yê 
bi kurdkî mîyanê rojanê 13-24 
êlule de do muracat bêro ker- 
dene. Netîceyê qebulkerdişê lî- 
sansî do roja 27ê êlule de îlan 
bibo. Roja 28ê êlule de do mula- 
qat bêro kerdene û roja 29ê êlule 
de zî netîceyo qetî bêro îlan ker- 
dene. 

Na reya verên a ke Tirkîya de 
yew unîversîte de dersa kurdkî 
yena dayene û bi kurdkî lîsanso 
berz yeno viraştene. 


Rojnameyê 
Roja Welatî 
newe ra ame 
çap kerdene 

Dîyarbekir (Rûdaw) - Roj- 
nameyê Roja Welatî ke ser- 
ranê 1977-78 de Kurdîstanê 
Bakurî de bi kurdkî û tirkî 
weşanîyabi, heme hûmarê 
ey newe ra amey çap ker- 
dene. 

Rojnameyê Roja Welatî 
hetê fraksîyonê Rêya Azadî 
ra weşanîyayêne û tede nuş- 
teyê tirkî û kurdkî (kur- 
manckî û kirdkî) estbîy. 

Cildê rojnameyê Roja We- 
latî duwês hûmaran ra pê 
yeno. Merdim şêno buroyê 
rojnameyê Dema Nû ra 
temîn bikero. 



Kurdîstanê Başûrî de 11 hezarî 
şîrketî estê 



Kurdîstanê Başûrî bîyo cenetê şîrketan 

Mafê Ewrûpa heye 
Kurdan dersinor 
bike 


© 


Vladimir 
Van Welgenburg 

H evalekî min digot hinek 
ji Kurdan naxwazin roj- 
namevanên rojavayî binivî- 
sin ku "Ewlekarî li 
Kurdistanê heye." Ji ber ev 
îdia wiha dike ku êdî nikari- 
bin mafê penaberiyê li wela- 
tên rojavayî werbigrin. Heta eger ji hinekan ji 
wan bê, êrîşên terorîstî jî li Kurdistanê cîbicîh 
bikin, da ku bikarin bi vî awayî bên Ewrûpayê. Li 
gor min eger Kurd wiha hizr bikin ku niha mafê 
wan heye bên Ewrûpa û li wir bijîn, bi baweriya 
min ev hizrîneke pir şaş e. 

Jimareke zêde ya Kurdên Kurdistana îraqê ji 
min re digotin xewna wan ew e herin Ewrûpa, ji 
ber li wir azadî û meyxaneyên zêde hene û sîs- 
tema birêvebirinê jî dadperwertir e. Rast e, hê 
rewşa Kurdistanê ne 'perfect’ e û derfetên hevwe- 
latiyan kêm in, lê herwiha jî li jimareke zêde ya 
welatên cîhanê yên din rewşa xelkê ji rewşa xelkê 
Kurdistanê xerabtir e. Wek mînak pir kes li Kur- 
distanê elektrîk, xwarin, pere û sotemeniyê bê 
beramber ji hikûmetê werdigrin. Lê li hinek wela- 
tên cîhanê yên din cihekî xelkê yê paqij nîne, da 
wek WC fêdê jê bibînin, yan jî ji birçîbûnê dimirin. 

Gerokekî ku serdana Kurdistanê kiribû ji min re 
got: "Qet nikarim bawer bikim ku rojekê ji rojan 
şer ev welat wêran kiribe." Wî berê Afrîka jî dî- 
tibû loma wiha digot. Kurdek jî, ku xwarziyê wî ji 
welatekî Ewrûpa hatibû dersînorkirin, ji min re 
digot: "Ewlekarî li Kurdistanê nîne ji ber di paşe- 
rojê de Ereb tên û dîsan me Enfal dikin." Ev jî 
axaftineke bêbingeh e. Ji ber bi qasî ku dizanim 
hinek bajarên Kurdistanê ji gelek bajarên mezin 
ên Ewrûpa jî aramtir û bê kêşetir in. Bi kêmanî 
dema tu di bajarên Kurdistanê de dimeşî, tu na- 
tirsî bêrîkên te bên şêlandin an tu bikevî ber êrî- 
şan. 

Li gelek welatên Afrîka rojane xelk tên kuştin û 
rastî destdirêjiyên seksî tên. Wek mînak li Kongo 
di sala 1998’an de nêzîka 3 milyon kes hatin kuş- 
tin. Herwiha li Ewrûpa jî jimareke kêm a penabe- 
rên Kongo û Afrîka werdigrin. Ger wiha be jî, 
çima divê Ewrûpa mafê penaberiyê bide Kurdên 
îraqê? Ji xwe êdî nayên Enfalkirin! Li gor min tenê 
pirsgirêkên Kurdên navçeyên cihê nakokiyê hene, 
lê ew jî dikarin bên Kurdistanê û lê niştecih bibin. 

Behsa wêya tê kirin ku penaberên Kurd bi zorê 
ji Ewrûpa bo Bexda tên şandin. Hikûmeta Kurdis- 
tanê ji ber guşar û nerazîbûna xelkê êdî naxwaze 
van penaberên bi zor şandî werbigre. Her çiqasî 
hikûmeta Kurd naxwaze xelkê aciz bike jî, lê rêya 
bi zorê şandina penaberan nagire. Ji ber li gor qa- 
nunên navnetewî, mafê Ewrûpa heye vî karî bike 
û loma jî ji dêlva Hewlêrê wan dişînin Bexdayê! 

Ev helwêsta Hikûmeta Kurdistanê jî ji aliyê hinek 
rexnegiran ve wek "dûrûtî" tê wesifkirin, ji ber ji 
alîkî propaganda wêya dike ku Kurdistan "îra- 
qeke din" e û ewlekarî tê de berqerar e û ji alîkî 
din jî hevwelatiyên wê wernagire. 

Kurdên ku mafê xwe dibînin bên Ewrûpa û lê 
bijîn, neheqiyeke mezin dikin. Herwiha neheqiyê 
beramber kesên ku Bi rastî penaberên siyasî ne û 
li nav welatên xwe rastî revandin û hewldanên 
kuştinê hatine, dikin. Ger rojekê ji rojan Bexda 
Kurdistanê bombebaran bike û bixwaze welat 
kavil bike, heqê Kurdan êdî heye berê xwe bidin 
Ewrûpa. Lê niha ku kar û aramî li Kurdistanê 
hene, hatina bo Ewrûpa bê wate ye. 


Bila Kurd xwesteke 
din bixin ser 19 xalên xwe 



David Romano 


H efteya borî Serokê Amerîka Bar- 
rack Obama qonaxa şerkirina 
hêzên Amerîka li Iraqê bidawî anî. Bê- 
guman dijwar e em bikarin bêjin ew 
50 hezar serbazên Amerîkî ku li Iraqê 
mane êdî şer nekin. Bi awayekî fermî 
ew tenê dikarin bi biryara desthilatda- 
rên Iraqê êrîş bikin. Herwiha ew 
hêzên Amerîkayê çendîn operasyonên 
li dijî 'berxwedana çekdarî’ dikin, 
sedem jî ew nakokiyên navxweyî Iraqê 
ne û niha dom dikin. Lê Serok Obama 
ji bo ku zêde giringiyê bide Afgansitan 
û pirsgirêkên aborî yên Amerîka, dix- 
waze rûpeleke nû li Iraqê veke. Dema 
mirov li ser raya giştî ya Amerîka û 
xwesteka Obama bo veguhastina çe- 
perê bo 'şerê neçariyê’ li Afganistanê 
bifikire, fêhmkirina wê yekê asan e. 

Mixabin nizanim çima ji ber wê rû- 
pela nû ya serok Obama dîsa Iraq tê 
reşkirin. Çi were serê Iraqê, her wek 
herdem çêbûye, ji wê yekê girîngtir e 
ku çi bê serê Afganistanê. Heta eger 
Iraq piştî Erebistana Siûdî xwediyê 
çavkaniya herî mezin a petrola cîhanê 
nebûya û qalîteya wê petrolê jî ya herî 
baş nebûya, hê Iraqê ji Afganistanê zê- 
detir rolê sereke dilîst: Di warê cografî 
û demografî de, îraq ji bo peywendi- 
yên di navbera Şîe û Suneyan de, herê- 
meke sereke ye. Pirsgirêka Kurd li her 
çar welatên giring ên navçeyê ku ew jî 
Tirkiye, îran, Sûriye û Iraq in, bazirga- 
niya navbera Kendava Ereb û Faris, 
herwiha hêviya Tirkan ku dixwazin 


Obama ji bo zêde gi- 
rîngiyê bide Afganis- 
tan û pirsgirêkên 
aborî yên Amerîka, 
dixwaze li îraqê rûpe- 
lek nû veke 


bibin hêza mezin a deverê. Piştî go- 
tara Obama, piraniya çavdêr û pispo- 
rên navçeyê guman ji wê yekê hebûn 
ku Amerîka bi rastî dawî bi dagîrki- 
rina îraqê bîne û rê bide îraqiyan bêy 
ku guşara Amerîka li ser wan hebe bi 
xwe siyaseta derve diyar bikin. Seîd 
Şehabî di gotarekê de li Rojnama E1 
Quds E1 Erebî ya Siûdî wiha nivîsan- 
dibû: "Nîqaşeke germ li ser wê yekê 
heye ku gelo vekişandin rast e û ar- 
manca Washingtonê ew e Iraqê bi te- 
vahî azad bike û dawî bi destwerdan 
di nav karûbarê hundirê Iraqê de bîne, 
yan tenê dixwaze çavkaniyan, arteş, 
petrol û siyaseta derve ya Iraqê kont- 
rol bike?" 

Ez bêguman im ku Amerîka ewqas 
nezan nîne ku destwerdan li karûbarê 
Iraqê bidawî bîne. Ger Amerîka dest- 
werdanê tê de neke, wê demê derfeta 
zêdetir dide îranê û destê wî welatê 
bihêztir dike; herwiha firset dide Çîn 
û Rûsya jî. Pirsa giring ew e, gelo Ame- 


rîka li destwerdana di Iraqê de heta 
çiqas serkeftî dibe? Ligel wê yekê dibe 
ku hikûmeta Iraqê piştî vekişandina bi 
tevahî ya hêzên Amerîka (ku dawiya 
sala 2011’an e}, daxwaz bike ku jima- 
reyek serbazên Amerîka di wî welatî 
de bimînin. Lê ger rojeva Iraqê germ 
be ew jimara kêm a hêzan heta çiqas 
dikare bibe alîkar? Eger rewş xerabtir 
be, gelo Amerîka dixwaze û şiyana wê 
yekê heye ku car din hezaran leşkeran 
bişîne Iraqê? Baş e ger ew parastin û 
piştgiriya niha ya leşkerî ya Artêşa 
Amerîka nemîne, çawa jimareyek kêm 
dîplomat, karsaz û çalakvanên Ame- 
rîkî dikarin serkeftinê bidestve bînin? 

Di nav rewşeke wiha de, Herêma 
Kurdistanê dikare ji aliyê Koşka Sipî ve 
garantiyekê bidest bixe. Ligel ku di 
dema çend salên borî de peywendiyên 
Herêma Kurdistanê ligel Tirkiye, îran 
û Sûriyê bi awayekî berçav pêşde çûye, 
lê ev dewlet bi wê otonomiya Kurd û 
desthilata siyasî ya Kurd zêde ne kêfx- 
weş in. Piştî vekişandina Amerîka ji 
Iraqê, peywendiya navbera Hewlêr û 
Bexda her dema têk biçe, wê demê wê 
hemû tişt bên jibîrkirin. Ev jî min re 
wê baweriyê çêdike ku pêwîst e Kurd 
daxwazeke din ji wan 19 xwestekan 
zêde bikin. Ango bi armanca pêkanîna 
hikûmeteke navendî li Bexdayê ev he- 
valbendî nia didome. Ji bo vê jî divê 
Bexda bipejirîne ku binkeyeke leşkerî 
ya dirêjdem a Amerîka li Kurdistanê 
hebe. 



Pêşniyareke ne maqûl 


D emokrasî ligel mentalîteya xelkê 
Rojhilata Navîn nagunc e, tevî ku 
her çar salan carekê hilbijartinan û 
parlamen û hikûmeta nû ava dikin, 
hinek caran di nav ên nû de jî rû û rû- 
çikên kevin û hizrên kevin tên dîtin, 
parlamenterên van welatan herdem 
dijî demokrasiyê ne û naxwazin gula 
demokrasiyê li van welatan bibişkive. 

Xelkê Rojhilata Navîn di kîjan pileyê 
de bin bila bibin, nikarin girêka kor a 
kevneşopiyê vekin, xwe azad bikin û 
baweriyê bi xwe bînin ku hinek kevne- 
şopî dijî berjewendiya giştî û mafên 
mirovan in û divê bên guherandin. 

Mêrê rojhilatî ji jinê ditirse, loma 
herdem li pêşiya azadî û mafên jinan 
berbest e û naxwaze ti mafekî jinê 
hebe û tenê xwestekên xwe yên seksê 
bi jinan têr bike, loma mêr herdem dijî 
daxwaziyên ku kesayetiya jinê bihêz 
dikin tevdigere, ew li şûna çareserki- 
rina pirsgirêka hejarî û nebûna edale- 
tiyê, herdem projeyên lêdana 
kesayetiya jinê amade dikin. 

Parlamenter Feysel Diwêsan proje- 
yek daye Parlamenê Kuweytê ji bo 
kêm anîna jinên biyanî, ew dixwaze 
mêrên Kuweytî bertîl bike da jina 
duyem bînin bi mercê ku jin Kiwêtî 


Taman Şakir 



Li Kuweytê eger 
mêrek bi keçeke li mal 
mayî re bizewice, wê 
15 hezar Dolar bistîne 


bin. Ev projeya wî jî bi hinceta zêde- 
bûna keçên ku bê zewac mane li Ki- 
wêtê, lê diyar e haya Diwêsan jê nîne 
ku li Kiwêtî kes hene dixwazin neslê 
xwe bedew bikin û tevî dinyayeke din 
bibin ku ji cîhana şêxan cuda be. 

Herçiqasî Parlamenê Kurdistanê jî 
projên bi vî rengî jê re çûne, Şêx Aryan 
jî bi heman mebestê projê komeke ze- 
wacan dabû Parlamenê Kurdistanê ku 


hizra wê ji biraên Siudî û Şîe yên îraqê 
wergirtibû, lê baş bû pêşniyara dana 
bertîlan nekiribû yan na wê hikûmetê 
li îflasê bida û diviyabû jinan jî li derve 
bîne. 

Niha li Kuweytê hejmareke çalakva- 
nên warê jinan dijî wê projê rabûne 
ser piyan û bi baweriya wan wê bext- 
reşiyên zêde li pey wê bên û rêjeya te- 
laqê bilind bike, ji ber 15 hezar Dolar 
pereyekî baş e ku mêr bixwaze "lihêfa 
xwe nû bike". Her wek çawa li Kurdis- 
tanê me dît ku berpirsên demokrat û 
rojnamevanên sivîl jî lihêfên xwe nû 
kirin û jinên pêşengên daxwazkirina 
mafên jinan jî razî bûn bibin lihêfa nû!. 

Lê ew nûkirina Feysel Diwêsan dax- 
waza wê dike qet nabe, herwiha pere- 
yên zêde li ser hikûmeta Kuweytê 
dikevin, mêr jî ne amade ne jinekê 
bikin hevjîna xwe ku Kuweytî be û te- 
menê wê zêdeyî 40 salan be, wê demê 
ev nabe proje, lê dibe girêbesteke ba- 
zirganî di navbera takekesan de ji bo 
bidestveanîna pereyan û kêmkirina 
rûmeta jinan û cihek ji bo evîndariyê 
namîne. Cîhanek heye ji bo jiyanê û cî- 
hanek jî heye ji bo mirinê, evîndarî 
pira di navbera wan de ye, lê bi van ze- 
wacên bi vî rengî ev pir diqede. 

Tîma Fûtbolê ya Duhokê serketinên xwe didomîne 

Tîma Duhokê KÛPA ŞAMPIYONÊ anî Kurdistanê 



Duhok (Rûdaw) - Di hevri- 
kiya fûtbolê ya îraqê de, 
Tîma Fûtbolê ya Duhokê bû 
şampiyon û kûpayA "Lîga 
Nayab” ya îraqê - lîga herî 
bilind ya îraqê - anî Kurdis- 
tanê. Kaptanê Tîma Duhokê 
got, dema wî gola serkeftinê 
avêt, ewqasî keyfa wî hat, wî 
hizir kir ew diçe biheştê. 

Roja 4’ê vê mehê lîstika 
dawî ya Lîga Nayab ya îraqê 
li yarîgeha "El-Şaab" li 
Bexda hate lîstin û tê de 
Tîma Fûtbolê ya Duhokê û 
Tîma Telebe ya Îraqî hatin 
hemberî hev û lîstik bi ser- 
keftina Tîma Duhokê (1-0) 
bi dawî bû. 

Kaptanê Tîma Duhokê, 
Xalid Muşîr, ku di xuleka 
83'an de tena gol di lîstikê 
de avêt, ji Rûdawê re ragi- 
hand ku xweştirîn roja ji- 
yana wî ew bû dema wan li 
Bexda li hember Tîma Te- 
lebe bi ser ketin û got, 
”Dema ez çûme nav rêza 
Tîma îraqê, min got qey ev 


xweştirîn roja jiyana min e, 
lê roja ku min bi nîşana ka- 
pîtaniyê gola serkeftinê ji 
Tîma Duhokê re avêt û min 
dikarî tîma bajarê xwe 
bikim şampiyonê îraqê, ku 
destkeftekî dîrokî ye, ez ge- 
lekî kêfxweş bûm û min 
hizir kir ez ê biçim biheştê.” 


Xalid Muşîr herwiha got 
"Piştî wê lîstikê Tîma îraqê 
daxwaz kir ku ez dîsa bi wan 
re bilîzim.” Ji aliyekî din ve 
Tîma Fûtbolê ya Hewlêrê ku 
sê salên ser hev bû şampi- 
yonê îraqê, îsal di pileya ça- 
remîn a lîga nayab de ma, 
piştî ku nekarî li hember 


Tîma Zewra ya Îraqî serkeve. 

Tîma Fûtbolê ya Duhokê 
berî çil salan hatiye damez- 
randin. Wê tîma Kurdistanî 
di salên 1997-1998'an de bû 
şampiyonê lîga yekemîn a 
îraqê û ji wê demê ve der- 
basî Lîga Nayab bûye. Piştî vê 
serkeftinê, Tîma Duhokê wê 


di yariyên navnetewî de nû- 
nertiya "Komaraîraqê" bike. 

Televziyona fermî ya 
"Dewleta îraqê" ya bi navê 
"El-îraqiye” ku ev lîstik bi 
şêweyekî zîndî weşand, 
hewl da alîgirên Tîma Du- 
hokê yên ku alayên Kurdis- 
tanê bilind kiribûn, nîşan 


nede û piştî lîstik bi dawî bû 
jî û lîstikvan ji bo wergirtina 
xelatên xwe ketin rêzê, du- 
bare televziyona navborî 
berê kamerayên xwe da ali- 
yekî din û hewl da lîstikva- 
nên ku alayên Kurdistanê li 
ser milên wan bûn nîşan 
nede! 



Bûn şampiyonê setrencê, lê ti qîmet nedane wan 

Medalyên ku me anîn, ji wan 
re weke bacanên sor in 


Rûdaw - Şampyonê Kurd 
ê setrencê Hisên Elî, got 
dema wî û birayê xwe, 
Nuh, di lîga Ereb de sê me- 
dalya ji Tîma Pêşmerge ya 
Silêmaniyê re anîn, ji aliyê 
berpirsan ve gelek bi kêmî 
hat temaşekirin. "Te digot 
qey me bacanê sor ji wan 
re anîn e." 

Hisên Elî ji Rûdawê re 
got ku ew ji sala 2008’an 
ve ji bo tîma Pêşmerge ya 


Silêmaniyê dilîze û piştî 
salekê birayê wî jî tevlî 
tîmê bûye. "Me bi hevre 
ev tîm kir duyemîn a 
îraqê, paşê bi navê Tîma 
Pêşmerge em beşdarî 
pêşbirke şampyonê Ere- 
ban li welatê Tunis bûn. 
Birayê min Nuh di bordê 
xwe de yekem derket û di- 
karî xelatên Zêr û Zîv qe- 
zenc bike. Min jî xelata 
Bronz bi dest xist, lê mixa- 


bin heyeta tîm ne got 
destê we jî sax be û ti sa- 
ziyeke medyayê jî nehat 
hevpeyvînekê bi me re 
nekir. Min ji wan re got 
diyar e ji bo we ev me- 
dalya ne tiştek e.” Hisên 
herwiha got, "Me 3 me- 
dalya ji bo Tîma Pêşmerge 
ya Silêmaniyê anîn, lê ew 
wiha dibînin ku me 3 kîlo 
bacanên sor ji bazarê 
anîne.” 


- Rastkirin - 

Hefteya borî di vê rûpelê de, li ser wêneyê Serokê Klûba DALKURD’ê Ramazan Kizil, 
bişaşîSuleyman Kizil hatiye nivîsandin. Navê Serokê Klûba DALKURD'ê Ramazan Kizil 
e; em vê şaşîtiyê rast dikin û ji Kizil û ji xwendevanên xwe lêborîn dixwazin. 


Ji bilî golê hertişt hebû! 



Alîgirên Diyarbakirsporê li benda serkeftinê ne lê tîma wan hê 2 puan girtiye 


Amed (Rûdaw) - Diyarba- 
kirspor a ku ji roja 5’ê Adarê 
2010’an ve bê temaşevan 
dilîze, vê heftê di maça Al- 
taysporê de hesreta tema- 
şevanan bi dawî anî, lê di 
maçê de ti gol nehatin avê- 
tin. Antrenorê Diyarbakirs- 
porê Suat Kaya daxuyand 
jiber bingeha saheyê nebaş 
bû ew biser neketine. 

Diyarbakirspor, piştî 
maça bi Bursasporê ya 5’ê 
Adarê ku cezayê lîstina 6 
maçên bê temaşevan stan- 
dibû, piştî şeş mehan cara 
yekem rûyê temaşevanên 
xwe dît û dengê wan bihîst. 
Cezayê tîmê bi maça roja 
11 îlonê ya li himberê Al- 
taysporê li Amedê bi dawî 
bû û êdî alîgirên Diyarba- 


kirspor wê karibin maçan 
temaşe bikin. 5 hezar kes ji 
bo temaşekirina maçê 
amade bûn. Lê di lîstika 
sêyem a sezona nû de hes- 
reta Diyarbakirsporê a 3 
puan, nehate cîh. Maça Di- 
yarbakirspor û Altay 0:0 
wekhev bidawî bû. 

Lîstikvanê Diyarbakirs- 
porê Gokhan di deqeya 
88’an de qerta sor girt û ji 
saheyê derket. 

Piştî maçê antrenorê Di- 
yarbakirsporê Suat Kaya 
ragihand ku sedemê neser- 
keftinê bingeha saheyê bû. 
Kaya wiha axifî: "Em tî- 
meke nû ne, ji me re hê 
dem divê. Sedernê ku em di 
vê maçê de biser neketin, 
bingeha saheyê bû. Ligel 


ku şînayî ya saheyê ne baş 
bû, me dîsa gelek pozîsyo- 
nan girt, lê ne mimkûn bû 
em biserkevin. Ji bilî bin- 
geha saheyê her tişt di cîh 
de ye. Hevîya min ji vê tîmê 
heye, sezon wek maratonê 
dorêj ê û hê gelek wextê 
me heye." 

Antrenorê Altayê Ercan 
Ertemçöz jî gotinên Suat 
Kaya piştrast kir û got "alî- 
girên Diyarbakirsporê 
gelek centîlmen bûn, ez ji 
wan re spas dikim." 

Di maçê de herçiqas gol 
derneketibin jî di TRT-Şeşê 
de maç zindî hat weşandin 
û ev jî bû yekem maç ku bi 
kurdî û zindî tê weşandin. 
Piştî sê lîstikan 2 puanê Di- 
yarbakirsporê hene. 



























Pêşbirka zarokên xweşik 


N ûçegihanê Rojnama me Rûdawê, Sîrwan Hecî Berko, vê heftê ji ber mijûliya 
karê xwe yê taybet ti nûçeyek nû nenivîsand, lê ew bi bûyereke gelek girîng 
bû mijara nûçeyê. Şeva ll’ê îlonê li bajarê Herne daweta hevkarê me Sîrwan û Sena 
hebû. Wek malbata Rûdawê em wan pîroz dikin û ji wan re jiyaneke dirêj a bihev 
re û dilşadî dixwazin. Pîroz be! 

T enisvana Belçîkî 
Kim Clijters cara 
sêyem bû şampi- 
yona US Open. 

Kim Clijters (27) şeva şe- 
miyê bi himbera xwe ya Rûs 
Vera Zvonareva re li stad- 
yûma Arthur Aşe a li von 
New Yorkê ji bo fînala US 
Open (Tenisa vekirî ya 
Amerîkayê) leyîst û bi en- 
camên 6:2, 6:1 biserket. 
Tevî vê serkeftinê bû sê ser- 
keftinên Clijters ên US 


Openê. Clijters ne tenê fînal 
bidest xist, herwiha reko- 
reke din jî şikand. Ji sala 
1980’an û virve ku US Open 
tê lidarxistin, lîstika fînalê 
ya herî leztir wek 59 deqe- 
yan bi dawî bû û Clijters bû 
şampiyona herî lezgîntir. 
Piştî ku seta dawî stand û 
maç bidawî bû Clijters berê 
xwe da Vera Zvonareva û 
jêre wiha got: "Ji bo ku ez 
carekê fînalê bidestbixim, 
min 6-7 caran wenda kir. 


Jiber vê ez dizanim Vera, 
têkçûn tişteke çawa ye. Lê 
wê dema te jî bê.” 

Clijters di 21 maçên 
dawîn de hê nehatiye têk- 
birin; ev jî rekoreke din e. 
Clijters di sala 2005 û 
2009’an de jî di US Openê 
de biserketibû. Bi vê ser- 
keftina dîrokî Clijters 1 mil- 
yon û 700 hezar Dollar 
pere bidestxist. Clijters ze- 
wicandiye û keçeke wê 
heye. 


Britney Spe 
tometbar e 


Z êrevanê taybet ê Britney Spears, 
Fernando Flores, li dadgeheke 
Dewletên Yekgirti yên Amerîkayê gi- 
lînameyek dijî wê stranbêja Popê 
tomar kiriye û diyar Idriye ku wê pir 
caran ew biriye jora xwe û li ber 
çavên wî xwe tazî kiriye û hin tevge- 
rên seksî yên hestiyar encam dayîne 
"ez diêşandim û bi şokê dixistim, 
herwiha wê gelek karên seksî li ber 
çavên min û zarokên xwe jî dikirin.” 

Bodyguardê Britney eşkere jî ki- 
riye ku Britney Spears xeber jî dane 
wî, loma wî daxwaza bedelê kiriye ji 
ber "destdirêjiya seksî û êşandina 
hestên min.” Britney Spears jî gotiye 
ev tomet hewleke wî zêrevanî ye ”ji 
bo ku ew nav bibe." 


Hewldanek balkêş: Bo keçeke li 
mal may 15 hezar Dolar xelat 


D i Facebookê de peşbirka 
'Zaroka Herî Xweşik’ di- 
dome ku tê de zarokeke Kurd 
jî heye. Ji bo pêşbirka 'Name 
it Turkiye’ wêneyên bi sedan 
zarokên navbera 0-3 salî ha- 
tine rêzkirin û zaroka ku 
zêde dengan bistîne wê xela- 


tek bidine malbata wê. Kesê 
ku dixwazin dengên bidin 
divê wêne bitikînin û di bin 
de tiştekî binivsînin. Pêşbirk 
ji aliyê kovareke zarokan a 
magazîn tê meşandin û wê 
xelata pere bide malbata 
xwediyê zaroka herî xweşik. 


L i Kuweytê ji bo çareser- 
kirina pirsgirêka keçên 
bê zewac û jinên telaqdayî, 
rêyeke nû hat pêşniyar 
kirin. Xwediyê pêşniyarê 
parlamenterê serbixwe yê 
Kuweytî, Feysel Eldiwêsan, 
dibêje ku ew ê 15 hezar 
Dolar weke xelat bidin her 
mêrê Kuweytî yê ku jineke 
Kiwêtî ya din wek jina 
dûyem bixwaze, bi şertê ku 
jina dûyem keçeke bê mêr 
ku temenê wê zêdeyî 40 
salan, yan jinebî yan telaq- 


dayî be. Navendên jinan ên 
Kuweytê ev pêşniyar rexne 
kirin û gotin pêşniyara El- 
diwêsan sivikatiyê bi jinan 
dike. Li gor Eldiwêsan pêş- 
niyara wî wê hejmara 
keçên bê zewac li Kuweytê 
kêm bike. 


Xaçepirs 

1 2 3 4 6 7 8 9 10 11 12 


v ■: 


Çeperast: 1- Yekem komara Kuristanê - Heywanek (berepaş). 2- Bi 
îlonê ve girêdayî - Ji dest derxist, çû (berepaş). 3- Li Asyayê rêzeçi- 
yayek- Qefl, kom. 4- Çêkirî, hatiye çêkirin. 5- Darek, jina berdayî (be- 
repaş) - Pê xanî tê spîkirin, cûreyekî çîmentoyê (berepaş) - Piştî, 
giranî (berepaş). 6- Şikil, çeşîd - Nexweş, ne rehet (berepaş). 7- Bi Is- 
panî heval, dosto, birako - Pê ceh û genim tê çinîn. 8- Kesê ku avê di- 
gerîne - Çûkek bi şevqe, bi taybet zivistanan tê dîtin. 9- Cahil, xeşîm, 
ne kamil (berepaş) - Ava cinsîya jin û zilaman. 10- Ne maddî, kesayî 
(berepaş) - Yan, yan jî - Notayek. 

Serejêr: 1- Festîval, pêşbirka mezin. 2- Teref, hêl - Teyrikek ji cinsê 
kundan - Destnîşankirina kesê sêyemîn (berepaş). 3- Bi Dimilkî 
xweda, xwedê - Eşîr, malbatên mezin (berepaş). 4- Gotinek ecêbma- 
yînê - Şivanê seg û kûçikan. 5- Navekî mêran - Yanî, lewra (berepaş). 
6- Ciyê ku heywan têde êm dixwin. 7- Yad, dê, mak - Jê nan çêdibe 
(berepaş). 8- Fêkî lê dikevin - Xak, erd (berepaş) - Vexwarinek (be- 
repaş). 9- Agir, namûs - Êşandin, êşkencekirin. 10- Mêrxas, qehreman 
- Pirsa kesekî (berepaş). 11- Bextreş, bê şans. 12- Bi Erebî "heye" - 
Roja ku em tê de ne. 


























































































